
	Ամերիաբանկ ՓԲԸ
Նախագծի համաձայն` օժանդակությունը կիրառելի է այն վարկերի/լիզինգի համար, որոնք տնտեսավարողներին տրամադրվում են, ի թիվս այլնի, նոր /չօգտագործված/ մեքենասարքավորումների գնման կամ ներմուծման նպատակով, որոնք օգտագործվելու են ՀՀ տարածքում, ընդ որում` օժանդակության շրջանակում ձեռք բերված մեքենասարքավորումները և դրանց բաղկացուցիչ մասերը սուբսիդավորման ողջ ժամանակահատվածում չեն կարող օտարվել, հանձնվել վարձակալության կամ որևէ կերպ փոխանցվել երրորդ անձանց տիրապետմանը կամ օգտագործմանը:
Ձեր ուշադրությունը հրավիրում ենք այն հանգամանքին, որ վերոնշյալ որոշման շրջանակներում ոլորտից կախված` իրավաբանական անձանց կողմից լիզինգի առարկաները հանձնվում են վարձակալության/ենթավարձակալության, հետևաբար Նախագծով առաջարկվող փոփոխությունները պրակտիկ տեսանկյունից օպտիմալ չեն:
Առաջարկում ենք նշվածի վերաբերյալ Նախագծով ներկայացրած փոփոխությունը չկատարել` հաշվի առնելով այն հանգամանքը, որ որոշումը սուբսիդավորվող ոլորտների շարքում ներառում է «Վարձույթ և լիզինգ» ոլորտը, որը ինքնին ենթադրում է ձեռքբերված հիմնական միջոցների վարձակալության տրամադրում` անկախ այն հանգամանքից, թե հիմնական միջոցը ձեռք է բերվել վարկով, թե լիզինգով:
	Մասամբ է ընդունվել։
Առաջարկությունն ընդունվել է N77 (ԷՆ) «Վարձույթ և լիզինգ» դասակարգչով տնտեսական գործունեություն իրականացնող տնտեսավարողների մասով։ Նախագծի 5-րդ կետի 1-ին ենթակետով նախատեսվել է բացառություն, որի համաձայն՝ նշված տնտեսավարողները կարող են ձեռք բերված մեքենասարքավորումները և դրանց բաղկացուցիչ մասերն իրենց հիմնական գործունեության շրջանակում տրամադրել վարձակալության կամ լիզինգի։ Միաժամանակ, առանձին բացառություն է սահմանվել նաև նպատակային ծրագրով նախատեսված լիզինգի շրջանակում լիզինգատուի կողմից լիզինգի առարկան լիզինգառուի տիրապետմանը և (կամ) օգտագործմանը հանձնելու դեպքերի համար։
Առաջարկությունը չի ընդունվել սահմանափակումն ամբողջությամբ հանելու մասով, քանի որ այլ տնտեսական գործունեություն իրականացնող տնտեսավարողների դեպքում մեքենասարքավորումների օտարման կամ երրորդ անձանց տիրապետմանը կամ օգտագործմանը փոխանցման արգելքը անհրաժեշտ է դրանց նպատակային օգտագործումն ու վերահսկելիությունն ապահովելու համար։

	



































	Արմսվիսբանկ ՓԲԸ
4.1. կետում փոփոխությունների մասով Բանկի տեսանկյունից խնդրահարույց է վերջին նախադասության հետևյալ ձևակերպումը. «Մինչև վերաֆինանսավորման պահը ծրագրի պայմանների խախտման արդյունքում առաջացած պարտավորությունների համար պատասխանատվությունը շարունակում է կրել սկզբնական ֆինանսական կազմակերպությունը»։ Սույն ձևակերպումը ստեղծում է անհամաչափ և անորոշ իրավական պատասխանատվություն սկզբնական ֆինանսական կազմակերպության համար՝ այն դեպքում, երբ վարկը կամ լիզինգը վերաֆինանսավորվել և դուրս է եկել վերջինիս սպասարկումից, մասնավորապես` 
· Ֆինանսական կազմակերպությունը վերաֆինանսավորումից հետո կորցնում է վերահսկողությունը ֆինանսավորման առարկայի և շահառուի նկատմամբ։ Այն այլևս չի իրականացնում վարկի սպասարկում, չի վերահսկում շահառուի գործունեությունը:
· Ստեղծվում է չկառավարվող և երկարաժամկետ ռիսկ։ Սկզբնական ֆինանսական կազմակերպությունը, չունենալով վարկային հարաբերություն և տեղեկատվության հասանելիություն, փաստացի մնում է անորոշ ժամանակով պատասխանատու` հնարավոր հետագա ստուգումների կամ մեկնաբանությունների արդյունքում արձանագրվող խախտումների համար:
Առաջարկվում է վերջին նախադասությունը վերաձևակերպել հետևյալ կերպ.
«Սկզբնական ֆինանսական կազմակերպությունը պատասխանատվություն է կրում միայն այն խախտումների համար, որոնք իր կողմից թույլ են տրվել մինչև վերաֆինանսավորման պահը և որոնք փաստաթղթերով հիմնավորված արձանագրվել են մինչև վերաֆինանսավորման իրականացումը։ Վերաֆինանսավորումից հետո ծրագրից բխող բոլոր իրավունքներն ու պարտականությունները, ներառյալ նախկին ժամանակահատվածին վերաբերող ծրագրի վարչարարությունը, անցնում են նոր ֆինանսական կազմակերպությանը, բացառությամբ այն դեպքերի, երբ ապացուցվում է, որ խախտումը պայմանավորված է բացառապես սկզբնական ֆինանսական կազմակերպության գործողությամբ կամ անգործությամբ»։


5-րդ կետի 1-ին ենթակետի առաջարկվող խմբագրությունը առաջացնում է հակասություն ծրագրի այլ դրույթների և ծրագրի նպատակների հետ: Մասնավորապես, ծրագրով որպես աջակցվող տնտեսական գործունեության տեսակ նախատեսված է N77 (ԷՆ) «Վարձույթ և լիզինգ» գործունեությունը։ Այդ գործունեության էությունն այն է, որ տնտեսավարողը ձեռք է բերում մեքենասարքավորումներ կամ այլ գույք՝ դրանք վարձակալությամբ կամ լիզինգով երրորդ անձանց տրամադրելու նպատակով։ Հետևաբար, եթե ծրագրի մեկ դրույթով այդ գործունեությունը ճանաչվում է որպես սուբսիդավորման ենթակա, իսկ մյուս դրույթով արգելվում է մեքենասարքավորումների վարձակալությամբ կամ օգտագործման իրավունքով փոխանցումը երրորդ անձանց, ապա առաջանում է ակնհայտ իրավական հակասություն։
Առաջարկվում է հստակ բացառություն նախատեսել N77 (ԷՆ) «Վարձույթ և լիզինգ» գործունեություն իրականացնող շահառուների համար կամ վերանայել արգելքի ձևակերպումը, օրինակ՝
[bookmark: _Hlk239866595]«Օժանդակության շրջանակում ձեռք բերված մեքենասարքավորումները և դրանց բաղկացուցիչ մասերը սուբսիդավորման ողջ ժամանակահատվածում չեն կարող օտարվել կամ որևէ այլ կերպ փոխանցվել երրորդ անձանց սեփականությանը, բացառությամբ ծրագրով թույլատրված դեպքերի, այդ թվում՝ N77 (ԷՆ) «Վարձույթ և լիզինգ» գործունեություն իրականացնող շահառուների կողմից իրենց գործունեության շրջանակում վարձակալության կամ լիզինգի տրամադրման դեպքերի»։	
	Մասամբ է ընդունվել։
Վերաֆինանսավորման դեպքում ֆինանսական կազմակերպությունների պատասխանատվության տարանջատման վերաբերյալ առաջարկությունն ընդունվել և հստակեցվել է։ Նախագծի 4.1-ին կետով սահմանվել է, որ յուրաքանչյուր տեղափոխվող վարկային պարտավորության մասով վերաֆինանսավորման պահ է համարվում նոր ֆինանսական կազմակերպության փոխանցած գումարի հաշվին սկզբնական ֆինանսական կազմակերպությունում տվյալ պարտավորության մարման օրը։ Վերաֆինանսավորումից հետո կատարված խախտումների համար պատասխանատվությունը կրում է նոր ֆինանսական կազմակերպությունը, իսկ մինչև վերաֆինանսավորումը կատարված խախտումների, այդ թվում՝ դրանից հետո հայտնաբերված կամ արձանագրված խախտումների հետևանքով առաջացած պարտավորությունները՝ սկզբնական ֆինանսական կազմակերպությունը։
Սկզբնական ֆինանսական կազմակերպության պատասխանատվությունը միայն մինչև վերաֆինանսավորումը փաստաթղթերով արձանագրված խախտումներով սահմանափակելու առաջարկությունը չի ընդունվել, քանի որ խախտման հայտնաբերման պահը չի կարող վերացնել դրա կատարման ժամանակահատվածի համար պատասխանատու կազմակերպության պարտավորությունը։ Նախագծի 4.2-րդ կետով միաժամանակ կարգավորվել է տեղափոխվող վարկերի վերաբերյալ տեղեկատվության և փաստաթղթերի փոխանցումը նոր ֆինանսական կազմակերպությանը՝ ապահովելով տվյալների շարունակականությունը։

N77 (ԷՆ) «Վարձույթ և լիզինգ» գործունեության վերաբերյալ առաջարկությունն ընդունվել է։ Նախագծի 5-րդ կետի 1-ին ենթակետով համապատասխան տնտեսավարողների համար սահմանվել է մեքենասարքավորումները և դրանց բաղկացուցիչ մասերը վարձակալության կամ լիզինգի տրամադրելու բացառություն։


	
	6-րդ կետի 10-րդ ենթակետի առաջարկվող խմբագրությամբ սահմանվում է, որ՝ «...հյուրանոցային տնտեսության օբյեկտների կառուցման կամ վերակառուցման, կապիտալ շինարարության, բիզնես գործընթացների թվայնացման ծրագրային ապահովման և արտադրողականության խորհրդատվության նպատակով տրամադրված վարկի/լիզինգի տոկոսադրույքի սուբսիդավորման հաշվարկումը սկսվում է վարկի տրամադրման օրվանից»։
Բանկը գտնում է, որ տվյալ ձևակերպումը հստակեցման կարիք ունի։ Մասնավորապես, ծրագրի գործող կարգավորումներով վերոնշյալ նպատակների ֆինանսավորումը նախատեսված է վարկային գործիքի միջոցով, մինչդեռ լիզինգի կիրառման հնարավորություն տվյալ ուղղությունների համար նախատեսված չէ։ Այս պայմաններում «վարկի/լիզինգի» ձևակերպման օգտագործումը կարող է ստեղծել անորոշություն և հիմք հանդիսանալ տարբեր մեկնաբանությունների համար, թե արդյոք նշված նպատակներով լիզինգային ֆինանսավորումը նույնպես հանդիսանում է ծրագրի շրջանակում սուբսիդավորման ենթակա։
Առաջարկվում է կամ ներկայացնել պաշտոնական պարզաբանում, կամ 6-րդ կետի 10-րդ ենթակետից հանել «լիզինգ» բառը և պահպանել միայն «վարկ» ձևակերպումը:
	Ընդունվել է։
Նախագծի 6-րդ կետի 10-րդ ենթակետից հանվել է «լիզինգ» բառը, և սահմանվել է, որ համապատասխան նպատակներով տրամադրված վարկի տոկոսադրույքի սուբսիդավորման հաշվարկն սկսվում է վարկի տրամադրման օրվանից։ Լիզինգի մասով նշված ենթակետով առանձին կարգավորում չի նախատեսվել։

	
	 Ինեկոբանկ ՓԲԸ
Ծրագրի 19-րդ կետում նախատեսվող փոփոխություններով փաստացի բացառվում է արևային վահանակների ֆինանսավորումը (ԱՏԳԱ 854142000, 854143000), բայց միևնույն ժամանակ չի սահմանափակվում ինվերտորների ֆինանսավորումը (ԱՏԳԱ 85044085, 85044087), ինչպես նաև, այսպես կոչված, ամբողջական «արևային կայանների» ֆինանսավորումը (օրինակ՝ ԱՏԳԱ 8502, որը շատ մատակարարներ համարում են արևային կայանի՝ որպես ամբողջական համակարգի ծածկագիր, որը համաձայնեցված է ՀՀ ԿԱ ՊԵԿ հետ)։ Մյուս կողմից՝ արևային կայան չունեցող տնտեսվարողի համար էլեկտրական կուտակիչների (ԱՏԳԱ 8507) ֆինանսավորումը դառնում է անիմաստ, եթե այն չի կոմբինացվում վերը նշված պանելների, ինվերտորների կամ ամբողջական կայանի հետ։




Նաև խնդրահարույց է 21.1 կետի փոփոխությունը (տեղեկատվության տրամադրում Լիազոր մարմնին), քանի որ կարող է դժգոհություն և բացասական արձագանք լինել հաճախորդների կողմից, առավել ևս, որ ՀՀ Բանկային գաղտնիքի մասին օրենքով հստակ սահմանված են բանկային գաղտնիքի հրապարակման դեպքերն ու ծավալները, իսկ պարտադրումն այն պայմանագրային հարաբերություններում դարձնել պարտադիր պայման, խախտում է պայմանագրի ազատության, ինչպես նաև ՀՀ Բանկային գաղտնիքի մասին օրենքով սահմանված սահմանները։


























5-րդ կետի 1-ին ենթակետը առաջարկում ենք շարադրել հետևյալ կերպ «1) նոր (չօգտագործված) մեքենասարքավորումների գնում կամ ներմուծում, որոնք օգտագործվելու են Հայաստանի Հանրապետության տարածքում (այսուհետ՝ մեքենասարքավորումներ և դրանց բաղկացուցիչ մասեր): Ընդ որում, օժանդակության շրջանակում ձեռք բերված մեքենասարքավորումները և դրանց բաղկացուցիչ մասերը սուբսիդավորման ողջ ժամանակահատվածում չեն կարող օտարվել, հանձնվել վարձակալության կամ որևէ այլ կերպ փոխանցվել երրորդ անձանց տիրապետմանը կամ օգտագործմանը, բացառությամբ N77 (ԷՆ)  «Վարձույթ և լիզինգ» խմբավորման մեջ ներառված գործունեությամբ զբաղվող տնտեսվարողների» (շարադրանքը կարող ենք փոփոխել)։
Առաջարկում ենք այս մասով ստանալ պարզաբանում և խնդրել ավելի հստակ ձևակերպում տալ՝ նոր արևային կայան չի թույլատրվում ֆինանսավորել, թե՞ միայն նոր պանելներ չի թույլատրվում, թե՞ կայանի ֆինանսավորումը թույլատրվում է, եթե ներառում է ակումուլյատոր։
	Մասամբ է ընդունվել։
1․ Արևային կամ ֆոտովոլտային կայանների կազմի մեջ մտնող կամ դրանց տեխնոլոգիական գործընթացն ապահովող ինվերտորների, փոխակերպիչների և այլ բաղադրիչների ֆինանսավորում չի նախատեսվում՝ անկախ դրանց ԱՏԳ ԱԱ ծածկագրից և առանձին կամ միասնական համակարգի կազմում ձեռք բերվելու հանգամանքից։ Ապրանքի՝ ԱՏԳ ԱԱ 8502 ապրանքային դիրքում դասակարգված լինելն ինքնին բավարար հիմք չէ այն Ծրագրի շրջանակում ֆինանսավորվող մեքենասարքավորում դիտարկելու համար։ Գնահատման ընթացքում հաշվի են առնվում սարքավորման տեխնիկական նշանակությունը և ֆինանսավորման հայտում նշված օգտագործման նպատակը։

2. Պետական վերահսկողական ծառայությանը տեղեկատվություն տրամադրելու վերաբերյալ դիտարկումն ընդունվել է մասնակի։ Պետական վերահսկողական ծառայությանը համապատասխան տեղեկատվության տրամադրումն անհրաժեշտ է նպատակային ծրագրի կատարման, պետական բյուջեից տրամադրված սուբսիդավորման գումարների նպատակային և արդյունավետ օգտագործման, ինչպես նաև դրանց կառավարման օրինականության նկատմամբ՝ օրենքով Ծառայությանը վերապահված վերահսկողական լիազորությունների իրականացումն ապահովելու համար։ Նախագծի 21.1-ին կետով սահմանվել է, որ տեղեկատվությունը լիազոր մարմնի կողմից Պետական վերահսկողական ծառայությանը տրամադրվում է վերջինիս պահանջի հիման վրա՝ օրենքով վերապահված լիազորությունների իրականացման նպատակով։ Բանկային գաղտնիք կազմող տեղեկությունները տրամադրվում են «Բանկային գաղտնիքի մասին» օրենքի 7-րդ հոդվածի 3-րդ մասով սահմանված՝ տնտեսավարողի գրավոր թույլտվության հիման վրա։ Գրավոր թույլտվությամբ նախատեսվում են տրամադրման ենթակա տեղեկությունների շրջանակը, դրանք ստացող մարմինները և լիազոր մարմնի կողմից Պետական վերահսկողական ծառայությանը փոխանցելու իրավասությունը։ Գրավոր թույլտվության տրամադրումը նպատակային ծրագրին մասնակցության պարտադիր պայման է և ամրագրվում է տնտեսավարողի ու ֆինանսական կազմակերպության միջև կնքվող պայմանագրում։ Տեղեկատվությունն օգտագործվում է բացառապես այն նպատակով, որի համար այն պահանջվել է՝ օրենքով սահմանված գաղտնիության ռեժիմի պահպանմամբ։

3. N77 (ԷՆ) «Վարձույթ և լիզինգ» գործունեության վերաբերյալ առաջարկությունն ընդունվել է։ Նախագծի 5-րդ կետի 1-ին ենթակետով համապատասխան տնտեսավարողների համար սահմանվել է մեքենասարքավորումները և դրանց բաղկացուցիչ մասերը վարձակալության կամ լիզինգի տրամադրելու բացառություն։

	
	Արարատբանկ ԲԲԸ
Նախագծի 5-րդ կետի 1-ին ենթակետով սահմանվում է լիզինգի առարկայի՝ երրորդ անձանց փոխանցման սահմանափակման վերաբերյալ՝ ըստ որի օժանդակության շրջանակներում ձեռքբերված մեքենասարքավորումները և դրանց բաղկացուցիչ մասերը սուբսիդավորման ողջ ժամանակահատվածում չեն կարող օտարվել, հանձնվել վարձակալության կամ որևէ այլ կերպ փոխանցվել երրորդ անձանց տիրապետմանը կամ օգտագործմանը։ Բանկի գնահատմամբ պետք է հաշվի առնել այն հանգամանքը, որ ծրագրի շրջանակներում ֆինանսավորվող շահառուների թվում կարող են լինել այն տտեսվարողները, որոնց հիմնական տնտեսական գործունեությունը մեքենասարքավորումների և այլ գույքի վարձակալության կամ լիզինգով տրամադրումն է։ Այս առումով տնտեսական սահմանափակումը կարող է գործնական առումով հակասություն առաջացնել ծրագրի շրջանակներում թույլատրելիլ տնտեսական գործունեության տեսակների, և մասնավորապես N77 (ԷՆ) «Վարձույթ և լիզինգ» խմբի մեջ ներառված գործունեության հետ։

Նախագծով սահմանվում է կուտակիչների և դրանց բաղկացուցիչ մասերի սուբսիդավորման և առանձին սուբսիդավորման ժամկետներ, միայն այն դեպքում, երբ դրանք կկիրառվեն բացառապես արևային/ֆոտովոլտային կայանների կամ արևային պանելների կողմից արտադրված էլեկտրական էներգիան կուտակելու համար։ Բանկի գնահատմամբ անհրաժեշտ է հստակեցնել, թե ինչ փաստաթղթերով կամ այլ ապացույցների պետք է հաստատվի այն հանգամանքը, որ տվյալ կուտակիչը կիրավելու է բացառապես արևային/ֆոտովոլտային կայանների կամ արևային պանելների կողմից արտադրված էլեկտրական էներգիան կուտակելու համար։ Հաշվի առնելով, որ տվյալ պայմանը հանդիսանում է սուբսիդավորման էական նախապայման, անհրաժեշտ է սահմանել դրա հաստատման միասնական և կիրառելի մեխանիզմ։
	Մասամբ է ընդունվել։
1. Նախագծի 5-րդ կետի 1-ին ենթակետը լրամշակվել է՝ N77 (ԷՆ) «Վարձույթ և լիզինգ» դասակարգչով տնտեսական գործունեություն իրականացնող տնտեսավարողների համար նախատեսելով մեքենասարքավորումները և դրանց բաղկացուցիչ մասերն իրենց հիմնական գործունեության շրջանակում վարձակալության կամ լիզինգի տրամադրելու բացառություն։ Առանձին բացառություն է նախատեսվել նաև նպատակային ծրագրով իրականացվող լիզինգի շրջանակում լիզինգատուի կողմից լիզինգի առարկան լիզինգառուին հանձնելու դեպքերի համար։




2. Էլեկտրական կուտակիչների նպատակային օգտագործումը հաստատող փաստաթղթերի սպառիչ ցանկ Կառավարության որոշմամբ սահմանելու առաջարկությունը չի ընդունվել՝ տեխնիկական լուծումների բազմազանությունը և գործարքների առանձնահատկությունները չսահմանափակելու նպատակով։ Նպատակային նշանակությունը գնահատվում է ֆինանսավորման հայտի, գործարար ծրագրի, մատակարարման պայմանագրի, արտադրողի տեխնիկական փաստաթղթերի և գործարքը հիմնավորող այլ փաստաթղթերի համադրմամբ, իսկ փաստացի օգտագործումը՝ նպատակային ծրագրով նախատեսված մշտադիտարկման, ինչպես նաև նպատակային ծրագրի շրջանակներում իրականացվող մոնիթորինգի շրջանակում։ Ներկայացվող փաստաթղթերի մանրամասն կազմը կարող է սահմանվել լիազոր մարմնի և ֆինանսական կազմակերպությունների միջև կնքվող պայմանագրերով ու կիրառվող գործընթացային փաստաթղթերով։

	
	Ամերիաբանկ ՓԲԸ
Նախագծի համաձայն` վերաֆինանսավորման պահից ծրագրից բխող բոլոր իրավունքներն ու պարտականությունները սահմանված դեպքերում պետական բյուջե սուբդիսավորման գումարների վերադարձման պարտավորությունը կրում է նոր ֆինանսական կազմակերպությունը` վերաֆինանսավորումից հետո ծագող հարաբերությունների մասով: Հիմք ընդունելով մեկ ֆինանսական կազմակերպությունից մյուս ֆինանսական կազմակերպություն տեղափոխելու գործարար պրակտիկան` խնդրում ենք հստակեցնել` եթե նոր ֆինանսական կազմակերպությունը որոշման համաձայն կրում է պետական սուբսիդավորման գումարների` պետական բյուջե վերադարձման պարտավորությունը, արդյո՞ք նոր ֆինանսական կազմակերպությունը որոշման շրջանակներում հնարավորություն է ունենալու սկզբնական ֆինանսական կազմակերպությունից պահանջելու վերադարձնել սուբսիդավորված տոկոսագումարները, եթե նոր ֆինանսական կազմակերպություն վարկը տեղափոխելու արդյունքում առաջացել է վարկը սպասարկելու խոչընդոտող հանգամանք/խնդիր:  
	Չի ընդունվել։
Նախագծով նոր ֆինանսական կազմակերպությանը սկզբնական ֆինանսական կազմակերպությունից սուբսիդավորման գումարների վերադարձ պահանջելու իրավասություն չի վերապահվում։ Ֆինանսական կազմակերպությունների միջև հնարավոր փոխադարձ պահանջները դուրս են նպատակային ծրագրի կարգավորման առարկայից և կարող են կարգավորվել նրանց միջև կնքվող քաղաքացիաիրավական պայմանագրերով։ Միաժամանակ, նախագծի 4.1-ին կետով հստակ տարանջատվել է պատասխանատվությունը. մինչև վերաֆինանսավորման պահը կատարված խախտումների, այդ թվում՝ դրանից հետո հայտնաբերված կամ արձանագրված խախտումների հետևանքով առաջացած պարտավորությունները կրում է սկզբնական ֆինանսական կազմակերպությունը, իսկ վերաֆինանսավորումից հետո կատարված խախտումների մասով՝ նոր ֆինանսական կազմակերպությունը։ Հարկ ենք համարում նշել, որ ծրագրով արդեն իսկ սահմանված է մոնիթորինգի իրականացման պահանջ, որի շրջանակներում յուրաքանչյուր ֆինանսական կառույց պարտավոր է ապահովել և Նախարարությանը ներկայացնել մոնոթորինգի արդյունքները և ըստ այդմ մինչև վերաֆինանսավորման պահը տվյալ շահառուի գծով մոնիթորինգն իրականացվելու է սկզմբնական ֆինանսական կառույցի կողմից։

	

	Արմսվիսբանկ ՓԲԸ
Ծրագրի շրջանակներում նախատեսվում է տնտեսվարողներին տրամադրել Էլեկտրական կուտակիչներ (ակումուլյատորներ) և դրանց բաղկացուցիչ մասերի վարկ/լիզինգ (միայն այն դեպքում, երբ դրանք կկիրառվեն բացառապես արևային/ֆոտովոլտային կայանների կամ արևային պանելների կողմից արտադրված էլեկտրական էներգիան կուտակելու համար): Արդյոք հնարավոր է տրամադրել վերոնշյալ վարկերը/լիզինգները Տնտեսական գործունեության տեսակների դասակարգիչներով D35.11.5 («Էլեկտրաէներգիայի արտադրություն արևային էլեկտրակայաններում») գործունեությունով զբաղվող տնտեսվարողներին: 
	D 35.11.5 «Էլեկտրաէներգիայի արտադրություն արևային էլեկտրակայաններում» ծածկագրով գործունեություն իրականացնող տնտեսավարողներին տվյալ գործունեության գործունեության տեսակի մասով փոփոխություն է նախատեսվել, որը հնարավորություն կտա ֆինանսավորել Ծրագրի 15-րդ կետի աղյուսակով նախատեսված օգտագործման նպատակները՝ 19-րդ կետով սահմանված սահմանափակումների պահպանմամբ։ 

	
	Արդշինբանկ
Համաձայն 4.1 կետի՝ Ծրագրի շրջանակում յուրաքանչյուր շահառու իրավունք ունի մեկ անգամ սուբսիդավորվող վարկը/վարկերը մեկ ֆինանսական կազմակերպությունից այլ ֆինանսական կազմակերպություն տեղափոխելու՝ վերաֆինանսավորելու։ Խնդրում ենք հստակեցնել այս սահմանափակումը մեկ հաճախորդի վարկի գծով է, թե՞  հենց հաճախորդի, քանի որ հաճախորդը կարող է տարբեր վարկեր ունենալ տարբեր բանկերում և վերաֆինանսավորման հարցը տարբեր ժամանակներում ի հայտ գալ։ Ընդ որում, առաջարկում ենք վերաֆինանսավման հարցը սահմանել հենց վարկի գծով:









5-րդ կետի 1-ին ենթակետի՝ Օժանդակության շրջանակում ձեռք բերված մեքենասարքավորումները և դրանց բաղկացուցիչ մասերը սուբսիդավորման ողջ ժամանակահատվածում չեն կարող օտարվել, հանձնվել վարձակալության կամ որևէ այլ կերպ փոխանցվել երրորդ անձանց տիրապետմանը կամ օգտագործմանը: Բանկի դիտարկմամբ վարձակալության արգելքը կարող է հակասել 355-Լ որոշման հավելված 1-ի 15-րդ կետին, քանի որ Ծրագրից կարող են օգտվել նաև N77 («Վարձույթ և լիզինգ») գործունեություն իրականացնող տնտեսավարողները։ 

Միևնույն ժամանակ, խնդրում ենք ներկայացնել այդ կետի ստուգման մեխանիզմը, քանի որ դժվարանում ենք պատկերացնել Բանկի կողմից դրա պատշաճ կատարումը: Խնդրում ենք հստակեցնել նաև, թե տվյալ կետի խախտումը ինչ հետևանքներ կարող է առաջացնել (օրինակ՝ արդյո՞ք սուբսիդավորումը կարող է դադարեցվել է, եթե այո, ո՞ր օրվանից սկսած, թե՞ վարկը կարող է համարվել ոչ նպատակային և ամբողջ արդեն իսկ սուբսիդավորված գումարը պետք է հետ է վերադարձվի): 




Եվ «(կամ)» ձևակերպումը չի համապատասխանում «Նորմատիվ իրավական ակտերի մասին» ՀՀ օրենքի պահանջներին։ Խնդրում ենք նաև հստակեցնել, թե լիզինգի դեպքում սուբսիդավորման հաշվարկը որ օրվանից է սկսվում։








6-րդ կետի 10-րդ ենթակետի՝ «Զբոսաշրջության մասին» օրենքի 12-րդ հոդվածի 1-ին և (կամ) 4-րդ մասերով սահմանված հյուրանոցային տնտեսության օբյեկտների կառուցման կամ վերակառուցման, կապիտալ շինարարության, բիզնես գործընթացների թվայնացման ծրագրային ապահովման և արտադրողականության խորհրդատվության նպատակով տրամադրված վարկի/լիզինգի տոկոսադրույքի սուբսիդավորման հաշվարկումը սկսվում է վարկի տրամադրման օրվանից»։
	Մասամբ է ընդունվել։
1. Վերաֆինանսավորման իրավունքը պահպանվել է ըստ տնտեսավարողի, և յուրաքանչյուր տնտեսավարող կարող է դրանից օգտվել մեկ անգամ։ Միաժամանակ կարգավորումը հստակեցվել է՝ հնարավորություն տալով մեկ միասնական վերաֆինանսավորման գործընթացի շրջանակում մեկ կամ մի քանի ֆինանսական կազմակերպություններից տեղափոխել նպատակային ծրագրով գործող մեկ կամ մի քանի վարկային պարտավորություններ։ Իրավունքն օգտագործված է համարվում այդ գործընթացի շրջանակում պարտավորություններից առնվազն մեկը տեղափոխելու պահից՝ անկախ վարկերի և դրանք տրամադրած ֆինանսական կազմակերպությունների քանակից։ Յուրաքանչյուր վարկի համար առանձին և բազմակի վերաֆինանսավորման առաջարկությունը չի ընդունվել՝ լրացուցիչ վարչարարական բեռը և սուբսիդավորման միջոցների վերահսկման բարդացումը բացառելու նպատակով։

2. N77 (ԷՆ) «Վարձույթ և լիզինգ» գործունեության վերաբերյալ առաջարկությունն ընդունվել է։ Նախագծով համապատասխան տնտեսավարողների համար նախատեսվել է մեքենասարքավորումները և դրանց բաղկացուցիչ մասերը վարձակալության կամ լիզինգի տրամադրելու բացառություն, ինչպես նաև հստակեցվել է նպատակային ծրագրով իրականացվող լիզինգի առարկան լիզինգառուին հանձնելու դեպքը։

3. Ձեռք բերված մեքենասարքավորումների նպատակային օգտագործման պահանջը հստակեցվել է նախագծի 15-րդ կետում։ Տնտեսավարողը պարտավոր է սուբսիդավորման ամբողջ ժամանակահատվածում շարունակել ֆինանսավորման հայտում նշված տնտեսական գործունեությունը, իսկ մեքենասարքավորումներն օգտագործել բացառապես տվյալ գործունեության և նպատակային ծրագրի 5-րդ կետով սահմանված նպատակի շրջանակում։ Նշված պահանջի խախտման հետևանքները կարգավորվում են սույն հավելվածի 14-րդ կետով։

4. «Եվ (կամ)» ձևակերպման վերաբերյալ առաջարկությունն ընդունվել է։ Նախագծի համապատասխան դրույթներում «և (կամ)» ձևակերպումը փոխարինվել է տվյալ կարգավորման բովանդակությանը համապատասխանող «և» կամ «կամ» շաղկապով։ Միաժամանակ հստակեցվել է, որ լիզինգի դեպքում սուբսիդավորման հաշվարկը սկսվում է լիզինգի առարկայի հանձնման-ընդունման ակտի ստորագրման օրվանից։

5. Նախագծի 6-րդ կետի 10-րդ ենթակետից «լիզինգ» բառը հանվել է։ Նշված ենթակետով կարգավորվում է միայն համապատասխան նպատակներով տրամադրված վարկի տոկոսադրույքի սուբսիդավորման հաշվարկի մեկնարկը։

	Ի պատասխան ՀՀ Էկոնոմիկայի նախարարության 05.08.2026թ. № 01/18549-2026 գրության՝ «Հայաստանի Հանրապետության կառավարության 2020 թվականի մարտի 26-ի № 355-Լ որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ, ներկայացնում ենք Հայաստանի Լիզինգատուների Ասոցիացիայի անդամների կողմից քննարկված մասնագիտական առաջարկությունները և դիտարկումները, ինչպես նաև պարզաբանման ենթակա հարցերը։
1. Վարձակալության սահմանափակման վերաբերյալ
Նախագծի 5-րդ կետի 1-ին ենթակետի նոր խմբագրությամբ սահմանվում է, որ ձեռք բերված մեքենասարքավորումները սուբսիդավորման ողջ ժամանակահատվածում չեն կարող հանձնվել վարձակալության:  
Նշված սահմանափակումը հակասություն է առաջացնում Ծրագրի 8-րդ բաժնի 15-րդ կետի հետ, որով սուբսիդավորվող ոլորտների թվում ներառված է Տնտեսական գործունեության դասակարգչի N77 (ԷՆ) «Վարձույթ և լիզինգ» խմբավորումը: Քանի որ այս ոլորտի տնտեսավարողների հիմնական գործունեությունը գույքը վարձակալության հանձնելն է, նշված արգելքը էականորեն սահմանափակում է տվյալ տնտեսավարողների՝ Ծրագրին մասնակցելու հնարավորությունը։
Ուստի առաջարկում ենք 5-րդ կետի 1-ին ենթակետում նախատեսել բացառություն N77 խմբավորման համար և այն շարադրել հետևյալ խմբագրությամբ.
«1) նոր (չօգտագործված) մեքենասարքավորումների գնում կամ ներմուծում, որոնք օգտագործվելու են Հայաստանի Հանրապետության տարածքում (այսուհետ՝ մեքենասարքավորումներ և դրանց բաղկացուցիչ մասեր): Ընդ որում օժանդակության շրջանակում ձեռք բերված մեքենասարքավորումները և դրանց բաղկացուցիչ մասերը սուբսիդավորման ողջ ժամանակահատվածում չեն կարող օտարվել, հանձնվել վարձակալության կամ որևէ այլ կերպ փոխանցվել երրորդ անձանց տիրապետմանը կամ օգտագործմանը, բացառությամբ Տնտեսական գործունեության դասակարգչի N77 (ԷՆ) «Վարձույթ և լիզինգ» խմբավորման մեջ ներառված գործունեությամբ զբաղվող տնտեսվարողների:»:

2. Արևային համակարգերի և էլեկտրական կուտակիչների ֆինանսավորման վերաբերյալ
Ծրագրի 19-րդ կետում նախատեսվող փոփոխություններով աջակցության շրջանակից հանվում են արևային վահանակների ԱՏԳ ԱԱ ծածկագրերը (8541 42 000, 8541 43 000): Սակայն միևնույն ժամանակ սահմանափակված չեն մնում ինվերտորների (ԱՏԳ ԱԱ 8504 40 85, 8504 40 87) և որպես ամբողջական արևային կայան դասակարգվող համակարգերի (օրինակ՝ ԱՏԳ ԱԱ 8502) ֆինանսավորման հնարավորությունները:  
Միևնույն ժամանակ, էլեկտրական կուտակիչների (ԱՏԳ ԱԱ 8507) ֆինանսավորումն առանձին վերցրած դառնում է անարդյունավետ, եթե տնտեսավարողը չունի կամ ձեռք չի բերում դրանց հետ համակցվող արևային վահանակներ, ինվերտորներ կամ ամբողջական կայան:  
Հաշվի առնելով վերոգրյալը՝ խնդրում ենք պարզաբանել հետևյալ հարցերը՝
· արդյո՞ք արգելվում է ընդհանրապես նոր արևային կայանների ֆինանսավորումը, թե՞ սահմանափակումը վերաբերում է միայն առանձին արևային վահանակների (պանելների) ձեռքբերմանը,
· թույլատրելի՞ է արդյոք արևային կայանի (կամ դրա բաղադրիչների) ֆինանսավորումը, եթե այն ձեռք է բերվում էլեկտրական կուտակիչների (ակումուլյատորների) հետ համակցված,
· հնարավո՞ր է արդյոք էլեկտրական կուտակիչների և դրանց բաղկացուցիչ մասերի գծով վարկ/լիզինգ տրամադրել Տնտեսական գործունեության տեսակների դասակարգչի D35.11.5 («Էլեկտրաէներգիայի արտադրություն արևային էլեկտրակայաններում») գործունեությամբ զբաղվող տնտեսվարողներին:


















3. Վերաֆինանսավորման դեպքում սկզբնական ֆինանսական կազմակերպության պատասխանատվության վերաբերյալ (4.1 կետ)
Նախագծի 4.1-ին կետում առաջարկվող փոփոխությամբ սահմանվում է, որ «Մինչև վերաֆինանսավորման պահը ծրագրի պայմանների խախտման արդյունքում առաջացած պարտավորությունների համար պատասխանատվությունը շարունակում է կրել սկզբնական ֆինանսական կազմակերպությունը»:
Գտնում ենք, որ առաջարկվող կարգավորումը կարող է հանգեցնել սկզբնական ֆինանսական կազմակերպության համար անհամաչափ և իրավական առումով ոչ բավարար չափով հստակեցված պատասխանատվության ձևավորման։ 
Ուստի առաջարկում ենք 4.1-ին կետի վերջին նախադասությունը վերաձևակերպել հետևյալ կերպ.
«Սկզբնական ֆինանսական կազմակերպությունը պատասխանատվություն է կրում միայն այն խախտումների համար, որոնք իր կողմից թույլ են տրվել մինչև վերաֆինանսավորման պահը և որոնք փաստաթղթերով հիմնավորված արձանագրվել են մինչև վերաֆինանսավորման իրականացումը։ Վերաֆինանսավորումից հետո ծրագրից բխող բոլոր իրավունքներն ու պարտականությունները, ներառյալ նախկին ժամանակահատվածին վերաբերող ծրագրի վարչարարությունը, անցնում են նոր ֆինանսական կազմակերպությանը, բացառությամբ այն դեպքերի, երբ ապացուցվում է, որ խախտումը պայմանավորված է բացառապես սկզբնական ֆինանսական կազմակերպության գործողությամբ կամ անգործությամբ։»։






4. «Վարկ/Լիզինգ» ձևակերպման հստակեցման վերաբերյալ (6-րդ կետի 10-րդ ենթակետ)
Նախագծի 6-րդ կետի 10-րդ ենթակետի նոր խմբագրությամբ սահմանվում է, որ հյուրանոցային տնտեսության օբյեկտների կառուցման/վերակառուցման, կապիտալ շինարարության, բիզնես գործընթացների թվայնացման ծրագրային ապահովման և արտադրողականության խորհրդատվության նպատակով տրամադրված վարկի/լիզինգի տոկոսադրույքի սուբսիդավորումը սկսվում է տրամադրման օրվանից:
Քանի որ Ծրագրի գործող կարգավորումներով նշված ուղղությունների ֆինանսավորումը նախատեսված է վարկային գործիքի միջոցով և ոչ լիզինգի, «վարկի/լիզինգի» ձևակերպման օգտագործումը կարող է առաջացնել կարգավորման տարբեր մեկնաբանություններ և կիրառման անորոշություն։
Խնդրում ենք տրամադրել պաշտոնական պարզաբանում առ այն, թե արդյոք նշված նպատակներով լիզինգային ֆինանսավորումը նույնպես դառնում է սուբսիդավորման ենթակա, կամ առաջարկում ենք 6-րդ կետի 10-րդ ենթակետից հանել «լիզինգ» բառը՝ պահպանելով միայն «վարկ» ձևակերպումը:
Ակնկալում ենք ներկայացված առաջարկությունների քննարկումը և հնարավորության դեպքում դրանց արտացոլումը Նախագծում, ինչպես նաև բարձրացված հարցերի վերաբերյալ պաշտոնական պարզաբանումների տրամադրումը։
Շնորհակալություն ենք հայտնում համագործակցության համար և ակնկալում ենք ներկայացված առաջարկությունների քննարկման արդյունքների վերաբերյալ Ձեր արձագանքը։ 
	






Մասամբ է ընդունվել։
1. Վարձակալության սահմանափակման վերաբերյալ առաջարկությունն ընդունվել է։ Նախագծի 5-րդ կետի 1-ին ենթակետով N77 (ԷՆ) «Վարձույթ և լիզինգ» դասակարգչով տնտեսական գործունեություն իրականացնող տնտեսավարողների համար նախատեսվել է մեքենասարքավորումները և դրանց բաղկացուցիչ մասերն իրենց հիմնական գործունեության շրջանակում վարձակալության կամ լիզինգի տրամադրելու բացառություն։ Առանձին կարգավորվել է նաև նպատակային ծրագրով իրականացվող լիզինգի շրջանակում լիզինգատուի կողմից լիզինգի առարկան լիզինգառուին հանձնելու դեպքը։










2. Արևային համակարգերի և էլեկտրական կուտակիչների վերաբերյալ դիտարկման առնչությամբ հայտնում ենք, որ ԱՏԳ ԱԱ 8541 42 000 0 և 8541 43 000 0 ծածկագրերով դասակարգվող արևային կամ ֆոտովոլտային վահանակները, ինչպես նաև արևային կամ ֆոտովոլտային կայանների կառուցման, վերակառուցման, արդիականացման, ընդլայնման կամ հզորության ավելացման համար նախատեսված մյուս մեքենասարքավորումներն ու բաղկացուցիչ մասերը Ծրագրի շրջանակում չեն ֆինանսավորվում։
Միաժամանակ պահպանվել է ԱՏԳ ԱԱ 8507 ապրանքային դիրքում ներառված էլեկտրական կուտակիչների (ակումուլյատորների) և դրանց բաղկացուցիչ մասերի ֆինանսավորման հնարավորությունը՝ պայմանով, որ դրանք օգտագործվելու են բացառապես արևային կամ ֆոտովոլտային կայաններից կամ արևային պանելներից արտադրված էլեկտրաէներգիայի կուտակման նպատակով։ Կուտակիչների ֆինանսավորումը նախատեսվել է արդեն իսկ տեղադրված արևային հզորությունների արդյունավետ օգտագործման, տնտեսավարողների էներգետիկ ծախսերի նվազեցման և գործունեության շարունակականության ապահովման նպատակով։
Արևային կամ ֆոտովոլտային կայանների կազմի մեջ մտնող կամ դրանց տեխնոլոգիական գործընթացն ապահովող ինվերտորների, փոխակերպիչների և մյուս բաղադրիչների ֆինանսավորում չի նախատեսվում՝ անկախ դրանց ԱՏԳ ԱԱ ծածկագրից և առանձին կամ միասնական համակարգի կազմում ձեռք բերվելու հանգամանքից։ D 35.11.5 «Էլեկտրաէներգիայի արտադրություն արևային էլեկտրակայաններում» ծածկագրով գործունեություն իրականացնող տնտեսավարողներին տվյալ գործունեության գործունեության տեսակի մասով փոփոխություն է նախատեսվել, որը հնարավորություն կտա ֆինանսավորել Ծրագրի 15-րդ կետի աղյուսակով նախատեսված օգտագործման նպատակները՝ 19-րդ կետով սահմանված սահմանափակումների պահպանմամբ։ 

3. Նախագծով նոր ֆինանսական կազմակերպությանը սկզբնական ֆինանսական կազմակերպությունից սուբսիդավորման գումարների վերադարձ պահանջելու իրավասություն չի վերապահվում։ Ֆինանսական կազմակերպությունների միջև հնարավոր փոխադարձ պահանջները դուրս են նպատակային ծրագրի կարգավորման առարկայից և կարող են կարգավորվել նրանց միջև կնքվող քաղաքացիաիրավական պայմանագրերով։ Միաժամանակ, նախագծի 4.1-ին կետով հստակ տարանջատվել է պատասխանատվությունը. մինչև վերաֆինանսավորման պահը կատարված խախտումների, այդ թվում՝ դրանից հետո հայտնաբերված կամ արձանագրված խախտումների հետևանքով առաջացած պարտավորությունները կրում է սկզբնական ֆինանսական կազմակերպությունը, իսկ վերաֆինանսավորումից հետո կատարված խախտումների մասով՝ նոր ֆինանսական կազմակերպությունը։ Հարկ ենք համարում նշել, որ ծրագրով արդեն իսկ սահմանված է մոնիթորինգի իրականացման պահանջ, որի շրջանակներում յուրաքանչյուր ֆինանսական կառույց պարտավոր է ապահովել և Նախարարությանը ներկայացնել մոնոթորինգի արդյունքները և ըստ այդմ մինչև վերաֆինանսավորման պահը տվյալ շահառուի գծով մոնիթորինգն իրականացվելու է սկզմբնական ֆինանսական կառույցի կողմից։

4. Նախագծի 6-րդ կետի 10-րդ ենթակետի վերաբերյալ առաջարկությունն ընդունվել է. «լիզինգ» բառը հանվել է, և ենթակետով կարգավորվում է միայն համապատասխան նպատակներով տրամադրված վարկի տոկոսադրույքի սուբսիդավորման հաշվարկի մեկնարկը։


	3․
	ՀՀ տարածքային կառավարման և ենթակառուցվածքների նախարարություն
	14․08․2026

	
	
	ԴԽ/27.3/31192-2026

	
	ՀՀ տարածքային կառավարման և ենթակառուցվածքների նախարարությունը «Հայաստանի Հանրապետության կառավարության 2020 թվականի մարտի 26-ի N 355-Լ որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ իր իրավասությունների շրջանակում առաջարկություններ չունի։
	Ընդունվել է։
Առաջարկություններ չեն ներկայացվել։

	4․
	ՀՀ Շրջակա միջավայրի նախարարություն
	14․08․2026

	
	
	1/01․5/7130


	













	Առաջարկվում է «Հայաստանի Հանրապետության կառավարության 2020 թվականի մարտի 26-ի № 355-Լ որոշման մեջ փոփոխություններ և լրացումներ կատարելու մասին» Կառավարության որոշման նախագծով սահմանել պետական սուբսիդավորմամբ ձեռք բերվող էլեկտրական կուտակիչների (ակումուլյատորների) և դրանց բաղկացուցիչ մասերի անվտանգության նվազագույն պահանջներ։ Մասնավորապես, առաջարկվում է նախատեսել արտադրողի կողմից առնվազն 10 տարվա երաշխիքային ժամկետ, կիրառելի անվտանգության ստանդարտներին համապատասխանություն, ինչպես նաև ջերմային գերտաքացման, հրդեհի և այլ արտակարգ իրավիճակների կանխարգելման կամ դրանցից պաշտպանության համապատասխան համակարգերի առկայություն։ Նշված պահանջների սահմանումը կնպաստի պետական աջակցության շրջանակում ձեռք բերվող սարքավորումների անվտանգ և երկարաժամկետ շահագործմանը, հրդեհային և բնապահպանական հնարավոր ռիսկերի նվազեցմանը, օգտագործման ժամկետն ավարտած կուտակիչների վաղաժամ փոխարինման հետևանքով առաջացող թափոնների ծավալների նվազեցմանը՝ միաժամանակ չսահմանափակելով տեխնոլոգիական լուծումների ընտրությունը և չխոչընդոտելով էներգիայի կուտակման տեխնոլոգիաների ներդրմանը։
	Չի ընդունվել։
Էլեկտրական կուտակիչների համար առնվազն 10 տարվա պարտադիր երաշխիքային ժամկետի սահմանում չի տրվել, քանի որ երաշխիքային պայմանները կարող են տարբերակվել՝ կախված կուտակիչի տեսակից, տեխնոլոգիական առանձնահատկություններից, շահագործման ռեժիմից և արտադրողի պայմաններից։ Միասնական ժամկետի սահմանումը կարող է անհարկի սահմանափակել ֆինանսավորման ենթակա սարքավորումների շրջանակը։
«Կիրառելի անվտանգության ստանդարտներին համապատասխանության» ընդհանուր պահանջի ամրագրումը ևս նպատակահարմար չէ՝ առանց համապատասխան ստանդարտների, դրանց կիրառելիության չափանիշների և համապատասխանությունը հավաստող փաստաթղթերի շրջանակի հստակ սահմանման։ Միաժամանակ, Ծրագրի շրջանակում ֆինանսավորումը տնտեսավարողին չի ազատում տվյալ սարքավորման նկատմամբ Հայաստանի Հանրապետության օրենսդրությամբ սահմանված պարտադիր անվտանգության և համապատասխանության պահանջների պահպանումից։
Ջերմային գերտաքացման, հրդեհի և այլ արտակարգ իրավիճակների կանխարգելման կամ դրանցից պաշտպանության համակարգերին ներկայացվող պահանջները պայմանավորված են կուտակիչի տեխնոլոգիական տեսակով, հզորությամբ, տեղադրման վայրով և շահագործման պայմաններով, ուստի դրանց նկատմամբ միասնական պահանջների սահմանումը նպատակային ծրագրի շրջանակում նպատակահարմար չի համարվել։ Նշված պահանջների պահպանումը պետք է ապահովվի սարքավորման ձեռքբերման, տեղադրման և շահագործման նկատմամբ կիրառելի իրավական ակտերին, տեխնիկական կանոնակարգերին և արտադրողի տեխնիկական փաստաթղթերին համապատասխան։
Օգտագործման ժամկետն ավարտած կուտակիչների գործածության, վնասազերծման կամ թափոնների կառավարման հետ կապված պարտականությունները կարգավորվում են բնապահպանական և թափոնների կառավարման ոլորտի օրենսդրությամբ և կիրառվում են անկախ սարքավորումը պետական աջակցության շրջանակում ձեռք բերվելու հանգամանքից։ Հետևաբար՝ այդ պահանջների կրկնակի ամրագրումը սույն նպատակային ծրագրում նպատակահար չէ։

	5․
	Պետական վերահսկողական ծառայության 

	14․08․2026

	
	
	Ե/1160-26

	
	Ի պատասխան 2026 թվականի օգոստոսի 5-ի թիվ 01/18549-2026 գրության՝ «Հայաստանի Հանրապետության կառավարության 2020 թվականի մարտի 26-ի N 355-Լ որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) փաթեթի վերաբերյալ հայտնում ենք հետևյալը.
1. Նախագծի 1-ին կետի 1-ին ենթակետի վերաբերյալ. Նախագծով «Հայաստանի Հանրապետության կառավարության 2020 թվականի մարտի 26-ի N 355-Լ որոշման (այսուհետ՝ Որոշում)  N 1 հավելվածի 4.1-ին կետը նախատեսվում է շարադրել նոր խմբագրությամբ և նախատեսել վերաֆինանսավորման կարգավորում: Նոր 4.1-ին կետով անցում է կատարվում «վարկ/վարկեր» ձևակերպման, այսինքն՝ փաստացի կարծես վերաֆինանսավորման նոր մեխանիզմը նախատեսվում է միայն վարկերի համար և բացառվում է լիզինգը, ինչի վերաբերյալ  Նախագծի հիմնավորմամբ առկա չէ որևէ անդրադարձ, իսկ եթե նպատակն է եղել վերաֆինանսավորման հնարավորություն տալ միայն վարկի դեպքում, ապա անհրաժեշտ է հիմնավորմամբ անդրադառնալ՝ ինչու է լիզինգը հանվում կամ նշված կետն անհրաժեշտ է շարադրել այնպես,որ կարգավորումը կիրառելի լինի նաև լիզինգի համար: 
	Առաջարկում ենք նաև հստակ սահմանել «վերաֆինանսավորման պահ» հասկացությունը, քանի որ դրանից է կախված ֆինանսական կազմակերպությունների միջև ծրագրով սահմանված իրավունքների և պարտականությունների, ինչպես նաև մինչև և դրանից հետո առաջացած խախտումների համար պատասխանատվության տարանջատումը։ Նշված հասկացությունը կարող է մեկնաբանվել տարակերպ՝ նոր պայմանագրի կնքման օրը, նոր վարկի փաստացի տրամադրման օրը, հին վարկի ամբողջական մարումն արձանագրելու օրը, կամ այդ բոլոր և վերաֆինանսավորմանը վերաբերելի այլ գործողություններից վերջինի կատարման օրը։ 
	Ուստի, առաջարկում ենք որպես վերաֆինանսավորման պահ սահմանել նոր ֆինանսական կազմակերպության կողմից վերաֆինանսավորման գումարը սկզբնական կազմակերպությանը փոխանցելու հետո սկզբնական պարտավորությունը մարելու օրը։  
	Միաժամանակ անհրաժեշտ է հստակեցնել, թե ով և ինչ կարգով է իրականացնում մինչև վերաֆինանսավորումը՝ ծրագրի պայմանների խախտման հետևանքով պետական բյուջե վերադարձման ենթակա սուբսիդավորման գումարների հաշվարկն ու վերադարձը։ Անհրաժեշտ է առավել հստակ կարգավորել այն դեպքերը, երբ ծրագրի պայմանների խախտումը տեղի է ունեցել վարկի վերաֆինանսավորումից առաջ, սակայն դրա փաստը հայտնաբերվել կամ արձանագրվել է վերաֆինանսավորումից հետո։ Առաջարկում ենք սահմանել, որ ծրագրի պայմանների խախտման համար պատասխանատու ֆինանսական կազմակերպությունը որոշվում է խախտման կատարման ժամանակահատվածով, այլ ոչ թե դրա հայտնաբերման կամ արձանագրման պահով։ Մասնավորապես՝ մինչև վերաֆինանսավորման պահը կատարված խախտումների, այդ թվում՝ վերաֆինանսավորումից հետո հայտնաբերված խախտումների հետևանքով պետական բյուջե վերադարձման ենթակա սուբսիդավորման գումարների հաշվարկման և վերադարձման պարտավորությունը պետք է կրի սկզբնական ֆինանսական կազմակերպությունը, իսկ վերաֆինանսավորումից հետո առաջացած խախտումների համար՝ նոր ֆինանսական կազմակերպությունը։ Հաշվի առնելով վերոգրյալը՝ առաջարկում ենք 4.1-ին կետում համապատասխանաբար ամրագրել հետևյալ կարգավորումը. «Մինչև վերաֆինանսավորման պահը ծրագրի պայմանների խախտման հետևանքով առաջացած պարտավորությունների, այդ թվում՝ վերաֆինանսավորումից հետո հայտնաբերված կամ արձանագրված խախտումների հետևանքով պետական բյուջե վերադարձման ենթակա սուբսիդավորման գումարների հաշվարկման և վերադարձման պարտավորությունը կրում է սկզբնական ֆինանսական կազմակերպությունը, իսկ վերաֆինանսավորումից հետո առաջացած ծրագրի պայմանների խախտման հետևանքով առաջացած պարտավորությունների համար՝ նոր ֆինանսական կազմակերպությունը։»։ 
2. Նախագծի 1-ին կետի 3-րդ ենթակետի վերաբերյալ. Նախատեսված կարգավորման առնչությամբ առկա է իրավական բաց՝ մեքենասարքավորումները «որևէ այլ կերպ» երրորդ անձանց տիրապետմանը կամ օգտագործմանը փոխանցելու արգելքի մասով, քանի որ կարգավորումը չի անդրադառնում այն դեպքերին, երբ նման փոխանցումը տեղի է ունենում ոչ թե շահառուի կամքով, այլ օրենքով նախատեսված իրավահաջորդության հետևանքով։ 
Մասնավորապես, կարգավորված չէ այն իրավիճակը, երբ անհատ ձեռնարկատերը մահանում է, կամ իրավաբանական անձը վերակազմակերպվում է, և արդյունքում մեքենասարքավորումների նկատմամբ իրավունքները կարող են անցնել համապատասխան իրավահաջորդին։ Այս դեպքում հստակ չէ՝ արդյոք նման անցումը պետք է դիտարկել որպես Նախագծով արգելված՝ երրորդ անձի տիրապետմանը կամ օգտագործմանը մեքենասարքավորման փոխանցում, թե իրավահաջորդության հետևանքով առաջացած իրավական անցումը պետք է թույլատրելի համարվի և չհանգեցնի ծրագրի պայմանների խախտման։








3․ Նախագծի 1-ին կետի 4-րդ ենթակետի վերաբերյալ․ Նախատեսվում է  Որոշման N 1 հավելվածի 5-րդ կետի 5-րդ ենթակետում «4-րդ մասերով սահմանված» բառերից առաջ լրացնել (կամ) բառով, արդյունքում ստացվում է «և (կամ)» շաղկապ, ինչը «Նորմատիվ իրավական ակտերի մասին» օրենքի 16-րդ հոդվածով սահմանված պահանջներին։
	Միաժամանակ, «Նորմատիվ իրավական ակտերի մասին» օրենքի 16-րդ հոդվածի 8-րդ մասից չի բխում նաև առաջարկվող փոփոխություններում «վարկի/վարկերի» ձևի կիրառումը՝ հաշվի առնելով, որ, եթե նորմատիվ իրավական ակտում բառը նշված է եզակի թվով, ապա դա տարածվում է նաև այդ բառի հոգնակիի վրա և ընդհակառակը, եթե տվյալ իրավական ակտով այլ բան նախատեսված չէ, կամ ուղղակի այլ բան չի բխում այդ իրավական ակտի բովանդակությունից:


Նախագծի 1-ին կետի 10-րդ ենթակետի վերաբերյալ. Նախատեսվում է  Որոշման N 1 հավելվածի 19-րդ կետը շարադրել նոր խմբագրությամբ և 8507 ապրանքային դիրքում ներառված էլեկտրական կուտակիչները ծրագրի շրջանակում մեքենասարքավորում ճանաչելու համար որպես չափանիշ սահմանվում է դրանց՝ «բացառապես արևային/ֆոտովոլտային կայանների կամ արևային պանելների կողմից արտադրված էլեկտրական էներգիան կուտակելու» նպատակով կիրառումը, ինչի կապակցությամբ առաջարկում ենք հստակեցնել արևային էներգիայի կուտակման նպատակային օգտագործման հաստատման կարգը, քանի որ 8507 ապրանքային դիրքի դասակարգումը ինքնին չի հաստատում տվյալ կուտակիչի օգտագործման նպատակը։ Ուստի, առաջարկում ենք որպես համապատասխանության չափանիշ նախատեսել արտադրողի տեխնիկական փաստաթղթերով կամ սարքավորման տեխնիկական անձնագրով դրա՝ արևային (ֆոտովոլտային) կայանների կողմից արտադրված էլեկտրական էներգիայի կուտակման համար նախատեսված լինելը, իսկ անհրաժեշտության դեպքում՝ նաև տվյալ սարքավորման փաստացի օգտագործման համապատասխանությունը։
	




Մասամբ է ընդունվել։
Լիզինգի ներառման վերաբերյալ առաջարկությունը չի ընդունվել։ Նախագծով նախատեսվող վերաֆինանսավորման կարգավորումը տարածվում է միայն նպատակային ծրագրի շրջանակում գործող վարկային պարտավորությունների վրա։ Ի տարբերություն վարկի՝ լիզինգի դեպքում լիզինգի առարկայի նկատմամբ սեփականության իրավունքը պատկանում է լիզինգատուին, ուստի լիզինգային պարտավորության տեղափոխումը ենթադրում է ոչ միայն ֆինանսական պարտավորության մարում և նոր պարտավորության ձևավորում, այլև լիզինգի առարկայի նկատմամբ իրավունքների ու դրա հետ կապված պայմանագրային պարտավորությունների փոխանցում։ Հետևաբար՝ այն չի կարող իրականացվել վարկային պարտավորությունների վերաֆինանսավորման համար նախագծով նախատեսված կառուցակարգով և պահանջում է առանձին իրավական ու ընթացակարգային կարգավորում։
«Վերաֆինանսավորման պահ» հասկացության հստակեցման վերաբերյալ առաջարկությունն ընդունվել է։ Նախագծով սահմանվել է, որ յուրաքանչյուր տեղափոխվող վարկային պարտավորության մասով վերաֆինանսավորման պահ է համարվում այն օրը, երբ նոր ֆինանսական կազմակերպության փոխանցած գումարի հաշվին սկզբնական ֆինանսական կազմակերպությունում մարվում է տվյալ վարկային պարտավորությունը։ Նշված պահից նպատակային ծրագրից բխող իրավունքներն ու պարտականություններն անցնում են նոր ֆինանսական կազմակերպությանը։ Ընդ որում՝ մինչև վերաֆինանսավորման պահը կատարված խախտումների հետևանքով առաջացած պարտավորությունները կրում է սկզբնական ֆինանսական կազմակերպությունը՝ անկախ դրանց հայտնաբերման կամ արձանագրման պահից, իսկ վերաֆինանսավորման պահից հետո կատարված խախտումների համար պատասխանատվությունը կրում է նոր ֆինանսական կազմակերպությունը։
լիզինգի մասը հիմնավորի որ լիզինգի դեպքում իրավատեր չի դեռ լիզինգառուն
Առաջարկությունն ընդունվել է մասնակի։
Լիզինգի ներառման վերաբերյալ առաջարկությունը չի ընդունվել։ Նախագծով նախատեսվող վերաֆինանսավորման կարգավորումը տարածվում է միայն նպատակային ծրագրի շրջանակում գործող վարկային պարտավորությունների վրա։ Վարկի դեպքում տնտեսավարողը ձեռք բերված գույքի սեփականատերն է, և վերաֆինանսավորումը հիմնականում ենթադրում է առկա դրամական պարտավորության մարում նոր ֆինանսական կազմակերպության տրամադրած միջոցներով ու նոր վարկային պարտավորության ձևավորում։
Նախագիծը լրացվել է դրույթով, համաձայն որի՝ մեքենասարքավորումների և դրանց բաղկացուցիչ մասերի՝ երրորդ անձի տիրապետմանը կամ օգտագործմանը փոխանցելու արգելքը չի տարածվում օրենքով նախատեսված իրավահաջորդության դեպքերի վրա՝ պայմանով, որ իրավահաջորդը ստանձնում է նպատակային ծրագրից բխող իրավունքներն ու պարտականությունները և շարունակում է բավարարել Ծրագրով շահառուին ներկայացվող պահանջները։ Իրավահաջորդը պարտավոր է իրավահաջորդության փաստը հաստատող փաստաթղթերը ներկայացնել ֆինանսական կազմակերպությանը՝ ծրագրով և ֆինանսական կազմակերպության հետ կնքված պայմանագրով սահմանված կարգով։
Նշված կարգավորումը հնարավորություն է տալիս տարանջատել շահառուի կամքով գույքը երրորդ անձի տիրապետմանը կամ օգտագործմանը փոխանցելու դեպքերը օրենքի ուժով առաջացող իրավահաջորդությունից՝ միաժամանակ ապահովելով մեքենասարքավորումների նպատակային օգտագործման և Ծրագրով սահմանված պարտավորությունների շարունակականությունը։

Առաջարկությունն ընդունվել է։ Նախագծի համապատասխան դրույթում «1-ին և 4-րդ մասերով» բառերը փոխարինվել են «1-ին կամ 4-րդ մասերով» բառերով՝ բացառելով «և (կամ)» ձևակերպման կիրառումը։
Միաժամանակ, հաշվի առնելով «Նորմատիվ իրավական ակտերի մասին» օրենքի 16-րդ հոդվածի 8-րդ մասի պահանջը, Նախագծում վերանայվել են «վարկ/վարկեր» և նույնաբնույթ ձևակերպումները՝ համապատասխան դեպքերում կիրառելով «վարկ», «վարկային պարտավորություն» կամ «մեկ կամ մի քանի վարկային պարտավորություններ» ձևակերպումները՝ ըստ կարգավորման բովանդակության։

Նախագծով հստակեցվել է, որ էլեկտրական կուտակիչների և դրանց բաղկացուցիչ մասերի նպատակային նշանակությունը հաստատվում է ֆինանսավորման հայտով, ձեռք բերվող սարքավորման տեխնիկական բնութագրերով, արտադրողի տեխնիկական փաստաթղթերով և ֆինանսական կազմակերպության կողմից պահանջվող այլ հիմնավորող փաստաթղթերով։ Կուտակիչների փաստացի օգտագործման համապատասխանությունը կարող է ստուգվել նաև Ծրագրով նախատեսված մշտադիտարկման շրջանակում։
Միաժամանակ, միայն արտադրողի տեխնիկական փաստաթղթերում կամ սարքավորման տեխնիկական անձնագրում կուտակիչի՝ արևային կամ ֆոտովոլտային համակարգերի համար նախատեսված լինելու վերաբերյալ նշման առկայությունը որպես պարտադիր և բացառիկ չափանիշ սահմանելու առաջարկությունը չի ընդունվել։ ԱՏԳ ԱԱ 8507 ապրանքային դիրքում ներառված կուտակիչները կարող են տեխնիկապես կիրառվել տարբեր աղբյուրներից ստացվող էլեկտրաէներգիայի կուտակման համար, և արտադրողի փաստաթղթերը կարող են չսահմանափակել դրանց օգտագործումը բացառապես արևային համակարգերով։ Հետևաբար՝ նպատակային օգտագործումը պետք է գնահատվի ներկայացված փաստաթղթերի ամբողջության և, անհրաժեշտության դեպքում, փաստացի օգտագործման մշտադիտարկման հիման վրա։

	«Հայաստանի Հանրապետության կառավարության 2020 թվականի մարտի 26-ի N 355-Լ որոշման մեջ լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ
«Հայաստանի Հանրապետության կառավարության 2020 թվականի մարտի 26-ի N 355-Լ որոշման մեջ լրացումներ կատարելու մասին» (այսուհետ՝ որոշում)  Հայաստանի Հանրապետության կառավարության որոշման նախագծի (այսուհետ՝ նախագիծ)  վերաբերալ հայտնում ենք հետևյալը․

1․ Նախագծի 1-ին կետի 1-ին ենթակետում «4․1» թիվն անհրաժեշտ է փոխարինել «4․1-ին» բառերով, նույն կետի 2-րդ ենթակետում «4․2» թիվն անհրաժեշտ է փոխարինել «4․2-րդ» բառերով, իսկ 11-րդ ենթակետում «21․1» թիվն անհրաժեշտ է փոխարինել «21․1-ին» բառերով։  

2․ Նախագծի 1-ին կետի 4-րդ ենթակետի՝ գործող իրավական ակտում ինկորպորացման արդյունքում ձևակերպումը կստանա «… և/կամ …» տեսքը։ Նման ձևակերպումը վերանայման կարիք ունի՝ նկատի ունենալով, որ «Նորմատիվ իրավական ակտերի մասին» օրենքի 16-րդ հոդվածի տեսանկյունից «և/կամ» ձևակերպումը խնդրահարույց է։ Նույն դիտարկումը վերաբերում է նաև նախագծի 7-րդ ենթակետին։

3․ Նախագծի 1-ին կետի 5-րդ ենթակետով նախատեսվում է որոշման հավելվածի 6-րդ կետի 2-րդ ենթակետի «բ» պարբերությունը շարադրել հետևյալ խմբագրությամբ․ «բ. սուբսիդավորում՝ մինչև 42 ամիս՝ բացառությամբ սույն ծրագրի 5-րդ կետի 5-րդ ենթակետով նախատեսված դեպքերի, որոնց համար վարկի տոկոսադրույքի սուբսիդավորման ժամկետը սահմանվում է մինչև 36 ամիս, իսկ Էլեկտրական կուտակիչների (ակումուլյատորներ) և դրանց բաղկացուցիչ մասերի սուբսիդավորման ժամկետը՝ մինչև 84 ամիս»։ Միաժամանակ, գործող որոշման հավելվածի 16-րդ կետով սահմանված է, որ «Սույն նպատակային ծրագիրը գործելու է մինչև 2026 թվականի դեկտեմբերի 31-ը»։
Հարկ ենք համարում նշել, որ նախագծով նախատեսվում է էլեկտրական կուտակիչների և դրանց բաղկացուցիչ մասերի համար սուբսիդավորման ժամկետ սահմանել մինչև 84 ամիս, մինչդեռ Ծրագրի գործողության ժամկետը սահմանված է միայն մինչև 2026 թվականի դեկտեմբերի 31-ը, որի պայմաններում հստակ չէ՝ արդյոք մինչև Ծրագրի գործողության վերջնաժամկետը՝ 2026 թվականի դեկտեմբերի 31-ը, կնքված վարկային/լիզինգային պայմանագրերի համար սուբսիդավորումը կարող է շարունակվել նաև Ծրագրի գործողության ժամկետի ավարտից հետո՝ մինչև սահմանված 84 ամիս ժամկետի լրանալը թե ոչ, ուստի անհրաժեշտ է նախագծում հստակ կարգավորել Ծրագրի գործողության ժամկետի և մինչև 84 ամիս սուբսիդավորման ժամկետի փոխհարաբերակցությունը։

4․ Նախագծի 1-ին կետի 6-րդ ենթակետով ներկայացված աղյուսակում «5-րդ կետի 5-րդ ենթակետով սահմանված» հղումն ունի հստակեցման կարիք ունի՝ նկատի ունենալով, որ պարզ չէ, թե այն ինչին է վերաբերում։ 




5․ Նախագծի 1-ին կետի 7-րդ ենթակետով որոշման հավելվածի  նոր խմբագրությամբ շարադրվող 6-րդ կետի 10-րդ ենթակետով սահմանվում է, որ «կապիտալ շինարարության, բիզնես գործընթացների թվայնացման ծրագրային ապահովման և արտադրողականության խորհրդատվության նպատակով տրամադրված վարկի/լիզինգի տոկոսադրույքի սուբսիդավորման հաշվարկումը սկսվում է վարկի տրամադրման օրվանից»։
Միաժամանակ, նույն կետի 8-րդ ենթակետով նոր խմբագրությամբ շարադրվող 9-րդ կետով հաստատված «Աղյուսակ 1»-ում «Բիզնես գործընթացների թվայնացման ծրագրային ապահովման» և «Արտադրողականության խորհրդատվության» նպատակներով նախատեսված է «Բիզնես գործընթացների թվայնացման ծրագրային ապահովման վարկ։ Արտադրողականության խորհրդատվության վարկ»՝ սուբսիդավորման 6 տոկոսի չափով, մինչդեռ այդ նպատակներով լիզինգի վերաբերյալ կարգավորում նախատեսված չէ։
Նույնը վերաբերում է որոշման հավելվածի 10-րդ կետով հաստատված «Աղյուսակ 2»-ին, որտեղ արտարժույթով ֆինանսավորման մասով նախատեսված է «Բիզնես գործընթացների թվայնացման ծրագրային ապահովման վարկ։ Արտադրողականության խորհրդատվության վարկ»՝ սուբսիդավորման 4 տոկոսի չափով, իսկ համապատասխան լիզինգի վերաբերյալ որևէ կարգավորում նախատեսված չէ։
Միաժամանակ, Նախագծի հիմնավորման մեջ նշված փոփոխության անհրաժեշտության, մասնավորապես՝ լիզինգի բացառման պատճառների վերաբերյալ պարզաբանում առկա չէ։
Հաշվի առնելով վերոգրյալը՝ անհրաժեշտ է լրացուցիչ պարզաբանել նախագծում լիզինգի լրացուցիչ աջակցության շրջանակից բացառելու անհրաժեշտությունը։

6․ Նախագծի 1-ին կետի 8-րդ ենթակետով որոշման հավելվածում նոր խմբագրությամբ շարադրվող 9-րդ և 10-րդ աղյուսակներով նախատեսված կարգավորումների վերջում անհրաժեշտ է հանել «։» կետադրական նշանը։

7․ Նախագծի 1-ին կետի 10-րդ ենթակետում որոշման հավելվածի նոր խմբագրությամբ շարադրվող 19-րդ կետում  անհրաժեշտ է հստակեցնել ԱՏԳ ԱԱ ծածկագիրը, քանի որ հիմնավորման մեջ նշված է «8501 81 000 0» ծածկագիրը, մինչդեռ նախագծի 19-րդ կետում՝ «8501 80 000 0» ծածկագիրը, որի կապակցությամբ անհրաժեշտ է համապատասխանեցնել նախագծի 19-րդ կետի և հիմնավորման նշված դրույթները։







8․ Նախագծի 1-ին կետի 11-րդ ենթակետով նախատեսվում է որոշման հավելվածը լրացնել նոր՝ 21.1-ին կետով, որի համաձայն՝ «Սույն ծրագրի շրջանակներում վարկառուների/լիզինգառուների վերաբերյալ Լիազոր մարմնին տրամադրվող այն տեղեկատվությունը, որը վերաբերում է Ծրագրի շրջանակներում տրամադրված վարկին/լիզինգին, ներառյալ՝ առևտրային, բանկային և օրենքով պահպանվող այլ գաղտնիք պարունակող տեղեկությունները, տրամադրվում է Հայաստանի Հանրապետության պետական վերահսկողական ծառայությանը՝ վերջինիս կողմից օրենքով վերապահված լիազորությունների շրջանակներում համապատասխան տեղեկատվություն պահանջելու դեպքում։ Ընդ որում, տնտեսավարողի համաձայնությունը սույն մասով նախատեսված տեղեկատվության տրամադրմանը հանդիսանում է Ծրագրին մասնակցության պարտադիր պայման և ենթակա է ամրագրման տնտեսավարողի և ֆինանսական կազմակերպության միջև կնքվող պայմանագրում։»։
Միաժամանակ, «Բանկային գաղտնիքի մասին» օրենքի 9-րդ հոդվածի 1-ին մասի համաձայն՝ «Բանկային գաղտնիք կազմող տեղեկությունների տրամադրումը՝ միայն սույն օրենքով սահմանված դեպքերում, հիմքերով և պետական մարմիններին, պաշտոնատար անձանց ու քաղաքացիներին այդ տեղեկությունները բանավոր կամ գրավոր ձևով հաղորդելն է», իսկ նույն հոդվածի 2-րդ մասի համաձայն՝ «Այն անձինք կամ կազմակերպությունները, բացառությամբ բանկերի, որոնց բանկային գաղտնիք կազմող տեղեկությունները վստահված են եղել կամ հայտնի են դարձել դրանց ծառայության կամ աշխատանքի կապակցությամբ, իրավունք չունեն այդ տեղեկությունները տրամադրել։ (…)»։
Հաշվի առնելով վերոգրյալը՝ նախագծով նախատեսվող՝ Պետական վերահսկողական ծառայությանը բանկային գաղտնիք պարունակող տեղեկությունների տրամադրման կարգավորումն ունի պարզաբանման կարիք այն համատեքստում, թե արդյոք նշված պահանջը կարող է հիմնվել միայն տնտեսավարողի համաձայնության վրա, քանի որ բանկային գաղտնիք կազմող տեղեկությունների տրամադրման դեպքերը և հասցեատեր պետական մարմինները պետք է նախատեսված լինեն օրենքով։ Վերոգրյալի հաշվառմամբ, անհրաժեշտ է վերանայել նախագծի 1-ին կետի 11-րդ ենթակետը:

[bookmark: _Hlk240470052]9․ Նախագծի 3-րդ կետով նախատեսվում է սահմանել, որ «Մինչև սույն որոշումն ուժի մեջ մտնելը ներկայացված, սակայն սույն որոշումն ուժի մեջ մտնելու պահին դեռևս չհաստատված հայտերի նկատմամբ կիրառվում են սույն որոշմամբ սահմանված դրույթները»։
Նշված կարգավորումն անհրաժեշտ է վերանայել, քանի որ մինչև նախագծով նախատեսվող փոփոխությունների ուժի մեջ մտնելը հայտ ներկայացրած անձինք իրենց հայտը ներկայացրել են տվյալ պահին գործող իրավակարգավորումների հիման վրա և, այդ պայմաններում, կարող են ակնկալել, որ իրենց ներկայացրած հայտի նկատմամբ կկիրառվեն հայտի ներկայացման պահին գործող՝ Ծրագրով սահմանված պայմանները։ Հետևաբար, նախագծի 3-րդ կետով նախատեսված կարգավորումը, առանց տարբերակելու հայտատուի համար բարենպաստ և անբարենպաստ փոփոխությունները, կարող է հանգեցնել այն իրավիճակին, երբ արդեն ներկայացված հայտերի նկատմամբ կիրառվեն ավելի խիստ կամ այլ պայմաններ, քան այն պայմանները, որոնց առկայության պայմաններում անձը որոշում է կայացրել դիմել Ծրագրին։ Հաշվի առնելով վերոգրյալը՝ անհրաժեշտ է նախագծի 3-րդ կետով նախատեսված անցումային կարգավորումը վերանայել։
	







Մասամբ է ընդունվել։
1. Դիտարկումն ընդունվել է։ Նախագծում համապատասխանաբար կիրառվել են «4.1-ին կետը», «4.2-րդ կետը» և «21.1-ին կետով» ձևակերպումները։

2. «Եվ (կամ)» ձևակերպման վերաբերյալ առաջարկությունն ընդունվել է։ Նախագծի համապատասխան դրույթներում «և (կամ)» ձևակերպումը փոխարինվել է տվյալ կարգավորման բովանդակությանը համապատասխանող «և» կամ «կամ» շաղկապով։ 

3. Էլեկտրական կուտակիչների համար նախատեսված մինչև 84-ամսյա սուբսիդավորման ժամկետի և նպատակային ծրագրի՝ մինչև 2026 թվականի դեկտեմբերի 31-ը սահմանված գործողության ժամկետի միջև հակասություն չկա։ Նպատակային ծրագրի գործողության ժամկետը վերաբերում է նոր ֆինանսավորման տրամադրմանը, իսկ մինչև այդ ժամկետը հաստատված ֆինանսավորման սուբսիդավորումը շարունակվում է պայմանագրով սահմանված ժամկետի ընթացքում։












4. Աղյուսակում «5-րդ կետի 5-րդ ենթակետով սահմանված» հղումը պահպանվել է, քանի որ այն վերաբերում է հյուրանոցային տնտեսության օբյեկտների կառուցման կամ վերակառուցման նպատակով տրամադրվող ֆինանսավորման ուղղությանը։

5. Նախագծի 6-րդ կետի 10-րդ ենթակետի վերաբերյալ դիտողությունն ընդունվել է։ Ենթակետից հանվել է «լիզինգ» բառը, և դրանով կարգավորվում է վարկի տոկոսադրույքի սուբսիդավորման հաշվարկի մեկնարկը։ Թվայնացման ծրագրային ապահովման և արտադրողականության խորհրդատվության ուղղությունների համար 9-րդ և 10-րդ կետերով նույնպես նախատեսվել է միայն վարկային գործիք։


















6. 9-րդ և 10-րդ կետերի աղյուսակների վերջում ավելորդ կետադրական նշանը հանելու դիտողությունն ընդունվել է։

7. ԱՏԳ ԱԱ ծածկագրերի համապատասխանեցման վերաբերյալ դիտողությունն ընդունվել է։ Նախագծի 19-րդ կետում և հիմնավորման համապատասխան հատվածում կատարվել են փոփոխություններ։ 8501 71 000 0, 8501 72 000 0, 8501 80 000 0, 8541 42 000 0 և 8541 43 000 0 ծածկագրերը հանվել են նշված դրույթներից, իսկ արևային կամ ֆոտովոլտային կայանների մեքենասարքավորումների և բաղկացուցիչ մասերի ֆինանսավորման բացառումը սահմանվել է՝ անկախ դրանց ԱՏԳ ԱԱ ծածկագրից։ Միաժամանակ 8703 ծածկագիրը պահպանվել է բացառությունների ցանկում։

8. Նախագծի 21.1-ին կետի վերաբերյալ դիտողությունն ընդունվել է։ Նախագծի 21.1-ին կետը լրամշակվել է՝ սահմանելով, որ նպատակային ծրագրի շրջանակում լիազոր մարմնին տրամադրված տեղեկատվությունը, ներառյալ՝ առևտրային, բանկային և օրենքով պահպանվող այլ գաղտնիք պարունակող տեղեկությունները, լիազոր մարմնի կողմից Պետական վերահսկողական ծառայությանը տրամադրվում են վերջինիս պահանջի հիման վրա՝ օրենքով վերապահված լիազորությունների իրականացման նպատակով։ Բանկային գաղտնիք կազմող տեղեկությունները Պետական վերահսկողական ծառայությանը տրամադրվում են «Բանկային գաղտնիքի մասին» օրենքի 7-րդ հոդվածի 3-րդ մասով սահմանված՝ տնտեսավարողի գրավոր թույլտվության հիման վրա։ Գրավոր թույլտվությամբ նախատեսվում են տրամադրման ենթակա տեղեկությունների շրջանակը, դրանք ստացող մարմինները և լիազոր մարմնի կողմից Պետական վերահսկողական ծառայությանը փոխանցելու իրավասությունը։ Գրավոր թույլտվության տրամադրումը նպատակային ծրագրին մասնակցության պարտադիր պայման է և ամրագրվում է տնտեսավարողի ու ֆինանսական կազմակերպության միջև կնքվող պայմանագրում։ Սահմանվել է նաև, որ տեղեկատվությունն օգտագործվում է բացառապես այն նպատակով, որի համար այն պահանջվել է՝ օրենքով սահմանված գաղտնիության ռեժիմի պահպանմամբ։






9.Առաջարկությունն ընդունվել է։ Նախագծի 3-րդ կետով նախատեսված անցումային կարգավորումը վերանայվել է։ Սահմանվել է, որ մինչև սույն որոշումն ուժի մեջ մտնելը ֆինանսական կազմակերպություններին ներկայացված, սակայն այդ պահի դրությամբ դեռևս չհաստատված հայտերի նկատմամբ կիրառվում են դրանց ներկայացման պահին գործող պայմանները և կարգավորումները։ Փոփոխության նպատակն է պահպանել մինչև սույն որոշումն ուժի մեջ մտնելը հայտ ներկայացրած տնտեսավարողների իրավաչափ ակնկալիքները և բացառել այդ հայտերի նկատմամբ հետագայում սահմանված պայմանների կիրառումը։ 



	7․
	ՀՀ ֆինանսների նախարարություն
	18․08․2026

	
	
	N 01/9-2/21743-2026

	
	Ձեր 05.08.2026թ. N 01/18549-2026 գրությամբ ներկայացված՝ «Հայաստանի Հանրապետության կառավարության 2020 թվականի մարտի 26-ի № 355-Լ որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
	Նախագծով առաջարկվում է փոփոխություններ կատարել ՀՀ կառավարության 2020 թվականի մարտի 26-ի N 355-Լ որոշմամբ հաստատված արտադրողականության խթանման նպատակային ծրագրում՝ ընդլայնելով ծրագրի շրջանակներում օժանդակության ենթակա ուղղությունները և վերանայելով առանձին ֆինանսական պայմանները։ Մասնավորապես, Նախագծով ճշգրտվում են օժանդակության գործիքի ներքո տրամադրվող վարկերի և լիզինգի օգտագործման նպատակները, սուբսիդավորման պայմանները և ծրագրի շահառուների նկատմամբ կիրառվող առանձին պահանջները։ Միաժամանակ, նախատեսվում է ծրագրում ներառել էլեկտրական կուտակիչների ձեռքբերման ֆինանսավորումը, սահմանել դրանց համար վարկերի և լիզինգի տոկոսադրույքների սուբսիդավորման առանձին չափեր, ինչպես նաև սահմանել տվյալ ուղղության համար սուբսիդավորման ժամկետ՝ մինչև 84 ամիս։ Այս կապակցությամբ առկա են հետևյալ դիտարկումները․
1․ Նախագծի հիմնավորմամբ ներկայացված ֆինանսական ազդեցության գնահատականի համաձայն՝ ծրագրի իրականացման արդյունքում պետական բյուջեի լրացուցիչ բեռը գնահատվել է տարեկան միջինում շուրջ 682 մլն դրամ, իսկ ամբողջ սուբսիդավորման ժամանակահատվածի համար՝ շուրջ 4.76 մլրդ դրամ։ Միաժամանակ, նշված գնահատականը հիմնված է մի շարք կանխադրույթների վրա, մասնավորապես՝ ծրագրին մասնակցող շահառուների քանակի, գործող արևային կայանների կառուցվածքի, կուտակիչներ չունեցող կայանների մասնաբաժնի, ինչպես նաև ծրագրից օգտվելու հավանականության վերաբերյալ, մինչդեռ նշված կանխատեսումների ընտրության հիմքերը և դրանց հավաստիությունը հիմնավորող տվյալները ներկայացված չեն։
Միաժամանակ, ֆինանսական ազդեցության գնահատականը կազմված է միայն մեկ հաշվարկային սցենարի հիման վրա և չի պարունակում այլընտրանքային (նվազագույն, բազային և առավելագույն) սցենարներ, որոնք հնարավորություն կտան գնահատել, թե շահառուների թվի, վարկավորման ծավալների կամ ծրագրի նկատմամբ պահանջարկի փոփոխության պարագայում որքանով կարող է տարբերվել պետական բյուջեի վրա ազդեցությունը ներկայացված՝ շուրջ 4.76 մլրդ դրամ գնահատականից։
Բացի այդ, հիմնավորման մեջ ներկայացված են ծրագրի իրականացման արդյունքում ակնկալվող դրական տնտեսական և հարկաբյուջետային ազդեցությունների վերաբերյալ ընդհանուր բնույթի գնահատականներ, սակայն բացակայում են դրանց քանակական հաշվարկները և պետական բյուջեի եկամուտների հնարավոր աճի գնահատականները, ինչը հնարավորություն չի տալիս գնահատելու առաջարկվող միջոցառման ծախսերի և ակնկալվող արդյունքների հարաբերակցությունը։
Միաժամանակ, ներկայացված չէ շուրջ 4.76 մլրդ դրամ գնահատվող բյուջետային բեռի բաշխումն ըստ բյուջետային տարիների, այդ թվում՝ միջնաժամկետ ծախսային ծրագրի տարիների կտրվածքով, ինչպես նաև չեն ներկայացվել տվյալ պարտավորությունների ֆինանսավորման աղբյուրները և դրանց ապահովման մեխանիզմները։ Այս պայմաններում հնարավոր չէ ամբողջական գնահատել ծրագրի իրականացման արդյունքում պետական բյուջեի վրա առաջացող միջնաժամկետ և երկարաժամկետ ֆինանսական հետևանքները։

2․ Գործող ծրագրի կառուցվածքը ձևավորված է միասնական մոտեցմամբ, համաձայն որի՝ մեքենասարքավորումների, կապիտալ շինարարության, բիզնես գործընթացների թվայնացման և արտադրողականության խորհրդատվության նպատակներով տրամադրվող դրամային վարկերի տոկոսադրույքի սուբսիդավորման չափը սահմանված է 6 տոկոս, դրամային լիզինգինը՝ 8 տոկոս, իսկ արտարժութային վարկերի և լիզինգի դեպքում՝ համապատասխանաբար 4 և 6 տոկոս։ Մինչդեռ Նախագծով առաջարկվում է էլեկտրական կուտակիչների ձեռքբերման նպատակով սահմանել առավել բարձր սուբսիդավորման չափեր՝ դրամային վարկերի համար 8 տոկոս, դրամային լիզինգի համար 10 տոկոս, արտարժութային վարկերի համար 6 տոկոս և արտարժութային լիզինգի համար 8 տոկոս, ինչի արդյունքում նշված ուղղությունը դառնում է ծրագրի շրջանակներում առավել արտոնյալ պայմաններով ֆինանսավորվող ուղղություններից մեկը։ 
Բացի այդ․ Նախագծով առաջարկվում է նաև էլեկտրական կուտակիչների համար սուբսիդավորման ժամկետ սահմանել մինչև 84 ամիս, մինչդեռ գործող ծրագրով վարկերի և լիզինգի տոկոսադրույքի սուբսիդավորման ընդհանուր ժամկետը սահմանված է մինչև 42 ամիս։ Այսպիսով, առաջարկվող ուղղության համար ոչ միայն բարձրացվում են սուբսիդավորման չափերը 2 տոկոսային կետով, այլև կրկնապատկվում է պետական աջակցության ժամկետը։ Սակայն հիմնավորումից պարզ չէ, թե ինչ հաշվարկների կամ ներդրումների վերադարձելիության գնահատման հիման վրա է ընտրվել հենց 84 ամսվա ժամկետը և ինչու են տվյալ պայմանները էապես տարբերվում ծրագրի մյուս ուղղություններից։ Չեն ներկայացվել նաև գնահատականներ, թե գործող ծրագրի ընդհանուր տրամաբանությունից շեղումն ինչ ազդեցություն կունենա պետական բյուջեի ծախսերի և ծրագրի շահառուների միջև աջակցության համաչափության վրա։

3․ Գործող ծրագրի նպատակն է տնտեսավարողների արտադրողականության բարձրացումը, արտադրական կարողությունների արդիականացումը և նոր տեխնոլոգիաների ներդրման խթանումը։ Միաժամանակ, նախագծի հիմնավորման մեջ էլեկտրական կուտակիչների ներդրման հիմնական նպատակները ներկայացվում են որպես էներգիայի կուտակման հնարավորությունների ընդլայնում, սեփական սպառման արդյունավետության բարձրացում, էլեկտրաէներգետիկ համակարգի կայունության ապահովում և էներգետիկ անվտանգության ամրապնդում։ Նշված նպատակներն իրենց բնույթով առավելապես ուղղված են էներգետիկ քաղաքականության խնդիրների լուծմանը և անմիջականորեն չեն բխում արտադրողականության խթանման նպատակային ծրագրի հիմնական նպատակադրումներից։
Այս առումով լրացուցիչ հիմնավորման կարիք ունի, թե ինչով է պայմանավորված էլեկտրական կուտակիչների ձեռքբերման ֆինանսավորման ներառումը հենց արտադրողականության խթանման նպատակային ծրագրի շրջանակներում, ինչպես նաև ինչպիսին է դրա ուղղակի ազդեցությունը ծրագրի առանցքային արդյունքների՝ արտադրողականության բարձրացման, արտադրական կարողությունների արդիականացման և տնտեսավարողների մրցունակության աճի տեսանկյունից։
Բացի այդ, հաշվի առնելով, որ ՀՀ կառավարության 2026 թվականի մայիսի 21-ի N 713-Լ որոշմամբ ծրագրից բացառվել է արևային էլեկտրակայաններում էլեկտրաէներգիայի արտադրության համար նախատեսված համակարգերի ֆինանսավորման ուղղությունը՝ ոլորտի զարգացման բավարար մակարդակի, ձևավորված ֆինանսավորման պորտֆելի և պետական աջակցության ռեսուրսների առավել նպատակային վերաբաշխման անհրաժեշտության հիմնավորմամբ, լրացուցիչ պարզաբանման կարիք ունի, թե ինչ նոր հանգամանքներ, շուկայական փոփոխություններ կամ տնտեսական գնահատականներ են ի հայտ եկել, որոնք ներկայումս հիմնավորում են նույն ոլորտի արժեքային շղթայի մաս կազմող էլեկտրական կուտակիչների ձեռքբերման համար ոչ միայն պետական աջակցության վերականգնումը, այլև ծրագրի գործող ուղղությունների համեմատ առավել բարենպաստ սուբսիդավորման պայմանների և երկարացված աջակցության ժամկետի սահմանումը։

4. Նախագծով առաջարկվող 4.1. ենթակետի նոր խմբագրության այն ձևակերպման համաձայն, որ՝ «Նոր ֆինանսական կազմակերպության հետ կնքվող վարկային պայմանագրի/պայմանագրերի գումարը կամ դրանց հանրագումարը չի կարող գերազանցել տեղափոխման օրվա դրությամբ սկզբնական ֆինանսական կազմակերպությունում առկա վարկի/վարկերի մնացորդային մայր գումարները», առաջարկվում է «վարկի/վարկերի» բառերից առաջ ավելացնել «սուբսիդավորվող» բառը, իսկ «մնացորդային մայր գումարները» ձևակերպումից հետո ավելացնել «հանրագումարը» բառը։
Նման հստակեցումը հնարավորություն կտա բացառել այն մեկնաբանությունը, որ սահմանված սահմանաչափը կարող է վերաբերել շահառուի՝ սկզբնական ֆինանսական կազմակերպությունում առկա այլ, ծրագրի շրջանակում չսուբսիդավորվող վարկերին։



5. Կառավարության որոշմամբ սահմանված, ինչպես նաև Նախագծով առաջարկվող 4.2. ենթակետի խմբագրության համաձայն՝ վարկի տեղափոխման դեպքում ֆինանսական կազմակերպությունները պարտավոր են ապահովել տեղափոխվող վարկի/վարկերի վերաբերյալ անհրաժեշտ տեղեկատվության և փաստաթղթերի, այդ թվում՝ վարկային պայմանագրերի և դրանց փոփոխությունների, պարտավորության մնացորդի, վճարումների պատմության, ապահովման միջոցների և պետական աջակցության վերաբերյալ տվյալների փոխանակումը։ Միաժամանակ, 4.1. ենթակետի նոր խմբագրությամբ նախատեսվում է, որ վերաֆինանսավորման պահից ծրագրից բխող բոլոր իրավունքներն ու պարտականությունները կրում է նոր ֆինանսական կազմակերպությունը՝ վերաֆինանսավորումից հետո ծագող հարաբերությունների մասով։ Հաշվի առնելով, որ վերաֆինանսավորման դեպքում սկզբնական ֆինանսական կազմակերպությունից նոր ֆինանսական կազմակերպությանը փոխանցվում են տեղափոխվող վարկի վերաբերյալ ամբողջ տեղեկատվությունն ու փաստաթղթերը, նպատակահարմար է հստակեցնել նաև վերաֆինանսավորումից հետո այդ տեղեկատվության և փաստաթղթերի տրամադրման համար պատասխանատու ֆինանսական կազմակերպության հարցը։
Հետևաբար, առաջարկվում է 4.1. ենթակետը լրացնել՝ հստակ նախատեսելով, որ վերաֆինանսավորման պահից լիազոր մարմնի և ծրագրով սահմանված տեղեկատվության ստացման իրավասություն ունեցող այլ մարմինների հետ հարաբերություններում նոր ֆինանսական կազմակերպությունը պատասխանատու է նաև վերաֆինանսավորված վարկի վերաբերյալ անհրաժեշտ տեղեկատվության և փաստաթղթերի տրամադրման համար՝ ներառյալ մինչև վերաֆինանսավորումը ձևավորված վարկային պատմությանը վերաբերող տեղեկատվությունը։
Նման հստակեցումը նպատակահարմար է տվյալների ամբողջականության և շարունակականության ապահովման, և վերաֆինանսավորման դեպքում տեղեկատվության տրամադրման պատասխանատվության հետ կապված հնարավոր անորոշության բացառման նպատակով։

6. Միաժամանակ, առաջարկվում է վերանայել և հստակեցնել ֆինանսական կազմակերպությունների կողմից լիազոր մարմնին՝ ՀՀ էկոնոմիկայի նախարարությանը տրամադրվող տեղեկատվության կազմի վերաբերյալ կարգավորումները։ Գործող կարգավորումներով որոշման 7.1. ենթակետի համաձայն՝ ֆինանսական կազմակերպությունները յուրաքանչյուր ամսվա ավարտից հետո նախարարություն են ներկայացնում սուբսիդավորման հայտ՝ ծրագրի շրջանակում ֆինանսական կազմակերպությունների հետ կնքված պայմանագրերին կից հավելվածով հաստատված ձևաչափով, իսկ 20-րդ կետով սահմանվում է տարեկան մեկ անգամ նպատակային ծրագրի պայմաններին համապատասխանության վերաբերյալ մոնիթորինգային հաշվետվություն ներկայացնելու պարտականություն։ Միևնույն ժամանակ, որոշմամբ հստակ սահմանված չեն նշված սուբսիդավորման հայտի և մոնիթորինգային հաշվետվության բովանդակությանը ներկայացվող նվազագույն տեղեկատվական պահանջները, մասնավորապես՝ այն տվյալների և փաստաթղթերի շրջանակը, որոնք առնվազն պետք է ներկայացվեն լիազոր մարմնին ծրագրի իրականացման և դրա պայմաններին համապատասխանության վերաբերյալ ամբողջական տեղեկատվություն ապահովելու նպատակով։ 
Առաջարկվում է որոշմամբ կամ դրան կից հաստատվող ձևաչափերում լրացուցիչ հստակեցնել և ներկայացնել ֆինանսական կազմակերպությունների կողմից լիազոր մարմնին ներկայացվող տեղեկատվության և փաստաթղթերի նկարագիրը:

7. Նախագծի 11-րդ կետով նախատեսվում է ծրագրի վերաբերյալ անհրաժեշտ տեղեկատվության տրամադրման շրջանակում, ի լրումն լիազոր մարմնի և Հաշվեքննիչ պալատի, ներառել նաև Պետական վերահսկողական ծառայությանը՝ վերջինիս օրենքով վերապահված լիազորությունների իրականացման նպատակով։
Հաշվի առնելով, որ Հայաստանի Հանրապետության ֆինանսների նախարարությունում իրականացվում է պետական բյուջետային ծրագրերի գնահատման գործառույթ, առաջարկվում է նշված կետում նախատեսել նաև անհրաժեշտության դեպքում՝ տվյալ ծրագրի գնահատման նպատակով, համապատասխան տեղեկատվության և տվյալների ստացման հնարավորություն ֆինանսների նախարարության համար։ 2024 թվականին «Բյուջետային համակարգի մասին» ՀՀ օրենքում կատարված փոփոխություններով ամրագրվել է, որ բյուջետային ծրագրերի գնահատումն իրականացնող պետական լիազորված մարմինը Հայաստանի Հանրապետության ֆինանսների նախարարությունն է, իսկ 2025 թվականի հունվարի 23-ին ընդունվել է ՀՀ կառավարության «Բյուջետային ծրագրերի գնահատման կարգը հաստատելու մասին» N 57-Ն որոշումը, որի 9-րդ կետով գնահատողին, պաշտոնական պարտականությունների կատարման ընթացքում, իրավունք է վերապահվում իր իրավասությունների շրջանակներում ստանալու ծրագիրն իրականացնող մարմնի կամ այլ անձանց տրամադրության տակ գտնվող՝ գնահատմանն առնչվող տեղեկությունները և փաստաթղթերը։

8․ Նախագծով առաջարկվում է փոփոխել որոշման 19-րդ կետը՝ մեքենասարքավորումների շրջանակից, ի լրումն գործող բացառությունների, հանելով նաև Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմամբ հաստատված ապրանքների անվանացանկի 8501 71 000 0, 8501 72 000 0, 8501 80 000 0, 8541 42 000 0 և 8541 43 000 0 ծածկագրերով ապրանքները։
Միաժամանակ, Նախագծի հիմնավորման համապատասխան հատվածում («Կարգավորման առարկան և առաջարկվող լուծումները» բաժնի 5-րդ կետ) 8501 80 000 0 ծածկագրի փոխարեն նշված է 8501 81 000 0 ծածկագիրը։ Հաշվի առնելով, որ Նախագծի կարգավորման մեջ որպես բացառվող ապրանքի ծածկագիր նշված է 8501 80 000 0-ը, իսկ Եվրասիական տնտեսական հանձնաժողովի խորհրդի վերոնշյալ որոշմամբ հաստատված ապրանքների անվանացանկում 8501 81 000 0 ծածկագիրը համապատասխան ապրանքային դիրքով նախատեսված չէ, առաջարկվում է համապատասխանեցնել Նախագծի և դրա հիմնավորման մեջ նշված ապրանքային ծածկագրերը։
Բացի այդ, գործող կարգավորմամբ մեքենասարքավորումների շրջանակից բացառված են նաև 8703 ծածկագրով ապրանքները, որոնք ներառում են թեթև մարդատար ավտոմոբիլները և շարժիչային այլ տրանսպորտային միջոցները։ Նախագծով առաջարկվող 19-րդ կետի նոր խմբագրության մեջ, սակայն, 8703 ծածկագիրը այլևս ներառված չէ բացառությունների շարքում։ Հետևաբար, Նախագծի ներկայիս ձևակերպումից կարող է հետևել, որ 8703 ծածկագրով ապրանքները այլևս չեն բացառվում մեքենասարքավորումների շրջանակից և, համապատասխանաբար, դրանց ձեռքբերումը կարող է դառնալ ծրագրի շրջանակում պետական աջակցության տրամադրման առարկա։ Միաժամանակ, Նախագծի հիմնավորման մեջ նշված փոփոխության վերաբերյալ որևէ հիմնավորում կամ պարզաբանում ներկայացված չէ։ Հետևաբար՝ առաջարկվում է ստուգել Նախագծի 19-րդ կետի նոր խմբագրությունը։
Հաշվի առնելով վերագրյալը, հայտնում ենք, որ վերոնշյալ հարցերի լրացուցիչ հիմնավորման և հստակեցման պայմաններում հնարավոր կլինի առավել ամբողջական գնահատել առաջարկվող փոփոխությունների նպատակահարմարությունը, արդյունավետությունը և պետական բյուջեի վրա դրանց հնարավոր ֆինանսական հետևանքները։
	Մասամբ է ընդունվել։


















1. Ֆինանսական ազդեցության գնահատականի վերաբերյալ դիտողություններն ընդունվել են ի գիտություն։ Բյուջետային բեռի գնահատականը ձևավորվել է էլեկտրական կուտակիչների համար նախատեսված սուբսիդավորման չափերի և մինչև 84 ամիս ժամկետի հիման վրա։ Սցենարային հաշվարկները, բյուջետային տարիների կտրվածքով բաշխումը և ֆինանսավորման աղբյուրները ենթակա են ճշգրտման բյուջետային պլանավորման ընթացքում՝ փաստացի պահանջարկի և ստանձնվող պարտավորությունների հաշվառմամբ, և չեն հանդիսանում որոշմամբ կարգավորման ենթակա հարաբերություններ։




















2. Կուտակիչների համար սահմանված պայմանները պահպանվել են։ Դրանք պայմանավորված են ներդրումների կապիտալատարությամբ, վերադարձելիության երկար ժամկետով և տնտեսավարողների էներգետիկ ծախսերն ու արտադրական պարապուրդների ռիսկը նվազեցնելու անհրաժեշտությամբ։




















3. Էլեկտրական կուտակիչների ֆինանսավորումը համապատասխանում է նպատակային ծրագրի արտադրողականության բարձրացման նպատակին, քանի որ հնարավորություն է տալիս արտադրված էլեկտրաէներգիան օգտագործել սպառման անհրաժեշտ ժամանակահատվածներում՝ նվազեցնելով էներգետիկ ծախսերը և արտադրական դադարների ռիսկը։ Արևային էլեկտրակայանների ֆինանսավորման բացառումը չի բացառում արտադրված էլեկտրաէներգիայի կուտակման տեխնոլոգիաների աջակցությունը։






















4. Վերաֆինանսավորվող վարկերի սահմանաչափի վերաբերյալ առաջարկությունն ընդունվել է ըստ էության։ Նախագծի 4.1-ին կետի կարգավորման առարկան հստակ սահմանափակված է նպատակային ծրագրի շրջանակում գործող վարկային պարտավորություններով, իսկ նոր պայմանագրի գումարը կամ պայմանագրերի գումարների հանրագումարը չի կարող գերազանցել տեղափոխվող պարտավորության մնացորդային մայր գումարը կամ տեղափոխվող պարտավորությունների մնացորդային մայր գումարների հանրագումարը։ Հետևաբար «սուբսիդավորվող» և «հանրագումարը» բառերի լրացուցիչ կրկնության անհրաժեշտություն չի առաջանում։

5. Վերաֆինանսավորումից հետո տեղեկատվության տրամադրման համար պատասխանատու ֆինանսական կազմակերպության վերաբերյալ առաջարկությունն ընդունվել է։ Նախագծի 4.2-րդ կետով սահմանվել է, որ սկզբնական ֆինանսական կազմակերպությունները նոր ֆինանսական կազմակերպությանն են տրամադրում տեղափոխվող վարկերի վերաբերյալ անհրաժեշտ տեղեկատվությունն ու փաստաթղթերը, իսկ վերաֆինանսավորումից հետո լիազոր մարմնին և տեղեկատվություն ստանալու իրավասություն ունեցող այլ մարմիններին դրանք տրամադրում է նոր ֆինանսական կազմակերպությունը՝ ներառյալ մինչև վերաֆինանսավորումը ձևավորված և իրեն փոխանցված տվյալները։

















6. Սուբսիդավորման հայտի և մոնիթորինգի հաշվետվության բովանդակությանը ներկայացվող նվազագույն տեղեկատվական պահանջները Կառավարության որոշմամբ սահմանելու առաջարկությունը չի ընդունվել։ Այդ տվյալների մանրամասն կազմը գործառնական բնույթ ունի և սահմանված է լիազոր մարմնի ու ֆինանսական կազմակերպությունների միջև կնքվող պայմանագրերով և կիրառվող հաշվետվական ձևաչափերով՝ անհրաժեշտության դեպքում դրանք առանց Կառավարության որոշման փոփոխության վերանայելու հնարավորությունն ապահովելու համար։











7. Հայաստանի Հանրապետության ֆինանսների նախարարությունը նախագծի 21.1-ին կետում որպես տեղեկատվություն ստացող առանձին մարմին ներառելու առաջարկությունը չի ընդունվել։ Բյուջետային ծրագրերի գնահատման նպատակով անհրաժեշտ տեղեկություններ ստանալու նախարարության իրավասությունն արդեն սահմանված է «Հայաստանի Հանրապետության բյուջետային համակարգի մասին» օրենքով և Հայաստանի Հանրապետության կառավարության 2025 թվականի հունվարի 23-ի N 57-Ն որոշմամբ։ Նախագծի 21.1-ին կետը վերաբերում է միայն Պետական վերահսկողական ծառայության վերահսկողական լիազորությունների իրականացման համար անհրաժեշտ տեղեկատվության տրամադրմանը՝ «Պետական վերահսկողական ծառայության մասին» օրենքով՝ վերջինիս վերապահված վերահսկողական լիազորությունների իրականացման նպատակով։




8. Առաջարկությունն ընդունվել է։ Նախագծի 19-րդ կետում և հիմնավորման համապատասխան հատվածում կատարվել են փոփոխություններ։ 8501 71 000 0, 8501 72 000 0, 8501 80 000 0, 8541 42 000 0 և 8541 43 000 0 ծածկագրերը հանվել են նշված դրույթներից, ինչի արդյունքում վերացվել է նաև 8501 80 000 0 և 8501 81 000 0 ծածկագրերի միջև առկա անհամապատասխանությունը։
Նախագծի 19-րդ կետով սահմանվել է, որ արևային կամ ֆոտովոլտային կայանների կառուցման, վերակառուցման, արդիականացման, ընդլայնման կամ հզորության ավելացման նպատակով ձեռք բերվող, ինչպես նաև այդ կայանների կազմի մեջ մտնող կամ դրանց տեխնոլոգիական գործընթացն ապահովող մեքենասարքավորումները և դրանց բաղկացուցիչ մասերը Ծրագրի շրջանակում չեն ֆինանսավորվում՝ անկախ դրանց ԱՏԳ ԱԱ ծածկագրից և առանձին կամ միասնական համակարգի կազմում ձեռք բերվելու հանգամանքից։
Միաժամանակ, գործող կարգավորմամբ բացառված 8703 ծածկագիրը պահպանվել է Նախագծի 19-րդ կետում։ Հետևաբար՝ այդ ծածկագրով դասակարգվող թեթև մարդատար ավտոմոբիլների և շարժիչային այլ տրանսպորտային միջոցների ֆինանսավորում Նախագծով չի նախատեսվում։
Բացառություն է սահմանվել միայն ԵԱՏՄ ԱՏԳ ԱԱ 8507 ապրանքային դիրքում ներառված էլեկտրական կուտակիչների և դրանց համապատասխան բաղկացուցիչ մասերի համար՝ Նախագծով սահմանված նպատակային օգտագործման պայմանների պահպանմամբ։ 



